All About Evia: 06/19/12\nΤα παιδικά του Αριστοφάνη στο κάστρο ΚΑΝΗΘΟΥ.\nΟ πολιτιστικός σύλλογος Κανήθου παρουσιάζει την παιδική θεατρική παράσταση στο κάστρο ΚΑΝΗΘΟΥ.\nΣτα πλαίσια των πολιτιστικών εκδηλώσεων «ΕΥΡΙΠΕΙΑ 2012» που διοργανώνει ο Δημοτικός Οργανισμός Άθλησης Πολιτισμού & Περιβάλλοντος Χαλκίδας (ΔΟΑΠΠΕΧ), την Κυριακή 24 Ιουνίου 2012 και ώρα 21:00 στο Κάστρο Κανήθου, θα παρουσιαστούν τα παιδικά θεατρικά έργα: ΛΥΣΙΣΤΡΑΤΗ, ΠΛΟΥΤΟΣ & ΟΡΝΙΘΕΣ, του Αριστοφάνη.\nΟι παραστάσεις γίνονται σε συνεργασία με το «Αεικίνητο» θέατρο Ευρίπου και τις παρακάτω θεατρικές ομάδες της πόλης μας που συμμετέχουν στις παραστάσεις ως εξής:\n1)ΛΥΣΙΣΤΡΑΤΗ: Θεατρική Ομάδα Εκπολιτιστικού Συλλόγου Κανήθου\n2)ΠΛΟΥΤΟΣ: Θεατρική Ομάδα Εκπολιτιστικού Συλλόγου Κανήθου\n3)ΟΡΝΙΘΕΣ: Θεατρική Ομάδα 26ου Δημοτικού Σχολείου Χαλκίδας\n«Αινείτε τον Θεόν εν τυμπάνω και χορώ» στην Ευαγγελιστρία Κανήθου\nΜε επιτυχία έληξε η χορευτική εκδήλωση του Ιερού Ναού της Ευαγγελιστρίας Κανήθου, το σούρουπο της Δευτέρας 18/6/2012, με τον τίτλο «Αινείτε τον Θεόν εν τυμπάνω και χορώ» που πραγματοποιήθηκε στο προαύλιο χώρο του Ναού.\nH χορευτική εκδήλωση με τίτλο “Αινείτε τον Θεόν, εν τυμπάνω και χορώ”, διοργάνωσε ο Ιερός Ναός Ευαγγελίστριας Κανήθου και τίμησε με την παρουσία του ο Σεβασμιώτατος Μητροπολίτης Χαλκίδας.\nΣτην εκδήλωση συμμετείχαν τα τρία χορευτικά τμήματα παραδοσιακών χορών της ενορίας, με χοροδιδάσκαλο την κ. Γιασεμάκη Ελισάβετ.\nΗ εκδήλωση έγινε στο προαύλιο της εκκλησίας με την παρουσία πλήθους κόσμου από την ενορία αλλά και α΄όλη την Χαλκίδα.\nΠαράλληλα με την χορευτική εκδήλωση, πραγματοποιήθηκε έκθεση Βυζαντινής Αγιογραφίας από τα ομώνυμα τμήματα της πολιτιστικής δραστηριότητας του ναού\nΜετέφεραν 560 λαθραία πακέτα τσιγάρα - Τους έπιασε η ομάδα ΔΙ.ΑΣ\n560 λαθραία πακέτα τσιγάρων μετέφεραν 2 νεαροί 23 και 26 ετών, εντοπίστηκαν όμως και συνελήφθησαν από τους αστυνομικούς της ομάδας ΔΙ.ΑΣ.\nΔράστες 2... υπήκοοι Πακιστάν που έπεσαν στα χέρια των αστυνομικών το απόγευμα της Κυριακής στην Νέα Λάμψακο της Εύβοιας. Τους σταμάτησαν προκειμένου να τους ελέγξουν και βρήκαν στην κατοχή τους 56 κούτες λαθραίων τσιγάρων που δεν είχαν την ενδεικτική ταινία φόρου κατανάλωσης και δεν αναγραφόταν η χώρα προέλευσης και κατασκευής τους.\nΠαράλληλα αποδείχθηκε πως ζούσαν παράνομα στη χώρα μας, χωρίς να διαθέτουν νόμιμα ταξιδιωτικά έγγραφα και σε βάρος τους θα εφαρμοστεί το μέτρο της διοικητικής απέλασης.\nΤα λαθραία πακέτα τσιγάρων στάλθηκαν στο Τελωνείο Χαλκίδας, ενώ στη κατοχή τους βρέθηκε επίσης και κατασχέθηκε το χρηματικό ποσό των 150 ευρώ, προερχόμενο από την πώληση των λαθραίων τσιγάρων.\nΕνεργείται προανάκριση από το Τμήμα Ασφάλειας Χαλκίδας, ενώ οι συλληφθέντες οδηγήθηκαν σήμερα το πρωί στον κ. Εισαγγελέα Πλημμελειοδικών Χαλκίδας.\nΕίσαι άνεργος; Να τι πρέπει να κάνεις για να αποφύγεις τα χαράτσια\nΑν νομίζετε ότι όποιος χάνει τη δουλειά του, ξεμπερδεύει αυτομάτως και με την εφορία, πλανάστε. Είναι πολύ πιθανό να βρεθεί υπόλογος επειδή δεν θα μπορεί να καλύψει τα τεκμήρια. Υπάρχει ενδεχόμενο να καταβάλει εισφορά αλληλεγγύης και μετά να ζητάει τα χρήματά του...\nπίσω. Κινδυνεύει να φορολογηθεί ακόμη και επί της αποζημίωσης απόλυσης ή ακόμη και να πληρώσει «χαράτσι» μέσω του λογαριασμού της ΔΕΗ. Άλλο είναι το ερώτημα: «τι πρέπει να κάνει ο άνεργος για να αποφύγει όλα αυτά;». Τα στοιχεία που ακολουθούν, θα σας φανούν εξαιρετικά χρήσιμα ειδικά αν είστε ένας από τα 1,075 εκατομμύρια Έλληνες που έχουν μείνει χωρίς δουλειά.\nΆνεργοι και εισφορά αλληλεγγύης:\nΜε εγκύκλιο του υπουργείου Οικονομικών, καθίσταται σαφές ότι οι άνεργοι θα υποχρεωθούν να πληρώσουν την εισφορά αλληλεγγύης με το εκκαθαριστικό του 2012 και στη συνέχεια να ξεκινήσουν τη διαδικασία για να πάρουν πίσω τα χρήματά τους. Εξαίρεση από την εισφορά αλληλεγγύης –είναι ο φόρος που υπολογίζεται μεσυντελεστή 1-4% επί του φορολογητέου εισοδήματος- δικαιούνται όσοι λαμβάνουν το επίδομα ανεργίας και όσοι έχουν συμπληρώσει ένα 12μηνο στην ανεργία. Κομβική ημερομηνία θεωρείται η 30η Απριλίου.\nΔηλαδή, για να εξαιρεθεί κάποιος από την εισφορά αλληλεγγύης πρέπει να είναι άνεργος πριν την 30η Απριλίου του 2011 (έτσι ώστε να έχει συμπληρωθεί ένας χρόνος μέχρι την 30η Απριλίου του 2012). Με την ίδια εγκύκλιο, τίθεται και μια δεύτερη προϋπόθεση: ο άνεργος να μην έχει εισοδήματα μέσα στο 2012 τα οποία να προέρχονται από ενοικίαση ακινήτων, ελεύθερο επάγγελμα κλπ. Αυτό βέβαια, θα κριθεί εκ των υστέρων, δηλαδή το 2013 όταν και θα υποβληθεί η φορολογική δήλωση για τα εισοδήματα του 2012.\nΆνεργοι και επίδομα ΟΑΕΔ:\nΤο επίδομα ανεργίας δηλώνεται στον κωδικό 661 αν έχει καταβληθεί στον σύζυγο ή στον κωδικό 662 αν έχει καταβληθεί στη σύζυγο. Κανονικά το επίδομα ανεργίας δεν φορολογείται ως εισόδημα γι’ αυτό καλό θα είναι να το δηλώσετε ξεχωριστά και να μην το προσθέσετε στα υπόλοιπα εισοδήματά σας. Προσοχή όμως. Αν τα εισοδήματα από τις υπόλοιπες πηγές υπερβαίνουν τα 30.000 ευρώ (π.χ από ενοίκια, τότε και το επίδομα ανεργίας θα προστεθεί και θα φορολογηθεί με βάση την κλίμακα.\nΆνεργοι και αποζημίωση απόλυσης:\nΗ αποζημίωση απόλυσης φορολογείται την ώρα που καταβάλλεται από τον εργοδότη. Μπορείτε να την εμφανίσετε στη φορολογική δήλωση για να αντιμετωπίσετε τα τεκμήρια. Θα πρέπει όμως το ποσό να γραφτεί στον κατάλληλο κωδικό. Αυτός είναι ο κωδικός 657. Αν αναγράψετε αλλού την αποζημίωση, τότε κινδυνεύετε να πληρώσετε εισφορά αλληλεγγύης και επί της αποζημίωσης απόλυσης κάτι που κανονικά δεν πρέπει να συμβεί.\nΆνεργοι και τεκμήρια\nΟι άνεργοι δεν απαλλάσσονται από τα τεκμήρια. Μπορούν όμως να αμφισβητήσουν τα τεκμήρια. Αυτό γίνεται στην εφορία μετά την περίοδο των φορολογικών δηλώσεων. Εννοείται ότι αν έχετε πρόβλημα, καλό είναι να το αντιμετωπίσετε. Δηλαδή, να επικαλεστείτε τα ποσά από την αποζημίωση απόλυσης, τα ποσά από εισοδήματα προηγούμενων ετών και τα ποσά από το επίδομα ανεργίας προκειμένου να μην χρειαστεί να τρέχετε εκ των υστέρων.\nΆνεργοι και ΕΕΤΗΔΕ\nΔεν είναι ξεκάθαρο το τι θα συμβεί με το ΕΕΤΗΔΕ του 2012 και τους ανέργους. Υποτίθεται ότι υπάρχει μιασυνεργασία της ΔΕΗ με την Γενική Γραμματεία Πληροφοριακών Συστημάτων του υπουργείου Οικονομικών και τον ΟΑΕΔ προκειμένου να δίδονται τα στοιχεία με όσους είναι γραμμένοι στα μητρώα των ανέργων. Όπως και πέρυσι όμως, το ενδεχόμενο να σταλεί το χαράτσι σε χιλιάδες ανέργους είναι ορατό. Αυτό θα φανεί μετά τις εκλογές όταν και θα ξεκαθαρίσει το τοπίο σχετικά με τον συγκεκριμένο φόρο.\nΑξέχαστη θα μείνει η τρομακτική εμπειρία που έζησαν μέσα στο ίδιο τους το σπίτι στη Χαλκίδα, για μια 35χρονη γυναίκα και τα δυο ανήλικα παιδιά της που ήρθαν πρόσωπο με πρόσωπο με έναν ανεπιθύμητο επισκέπτη ο οποίος είχε τρυπώσει, ενώ έλειπαν.\nΑλιβέρι: Το αυτοκίνητο τούμπαρε μετά από τρελή πορεία\nΌλοι έκαναν τον σταυρό τους όταν είδαν την τρελή πορεία του αυτοκινήτου που βλέπετε στη φωτογραφία.\nΑμέσως, περαστικοί και πυροσβέστεςπήγαν στο σημείο για να δώσουν τις πρώτες βοήθειες στις δύο κοπέλες που βρίσκονταν στο αυτοκίνητο.\nΌπως διαβάζουμε στο EviaNews, κάτω από συνθήκες που εξετάζει το αστυνομικό τμήμα Αλιβερίου, το μαύρο αυτοκίνητο αναποδογύρισε. Το περιστατικό συνέβη έξω από την πόλη, στον δρόμο για Κύμη.\nΟι δύο επιβάτες μεταφέρθηκαν στο κέντρο υγείας Αλιβερίου και είναι καλά στην υγεία τους. Γλίτωσαν με λίγες γρατζουνιές...\nΣοκ - Πατέρας σκότωσε τα τρία μικρά παιδιά του και στη συνέχεια αυτοκτόνησε\nΜπροστά στο αποτρόπαιο θέαμα των τριών νεκρών παιδιών της βρέθηκε μια γυναίκα στη Φινλανδία επιστρέφοντας από τη βόλτα που είχε βγει με το τέταρτο και μικρότερο παιδί της. Οσο για τον δολοφόνο... Ο ίδιος τους ο πατέρας, ο οποίος αφού σκότωσε τα ίδια του τα παιδιά, αυτοκτόνησε.\nΤο περιστατικό συνέβη στη δυτική Φινλανδία, και συγκεκριμένα στην πόλη Πόμαρκου, το απόγευμα της Δευτέρας. Σύμφωνα με την ανακοίνωση της Αστυνομίας, το σενάριο ο δολοφόνος των τριών παιδιών να είναι ο ίδιος τους ο πατέρας αποτελεί την πιθανότερη εκδοχή. Ωστόσο, επειδή το κίνητρο της μαζικής δολοφονίας παραμένει αδιευκρίνιστο, εξετάζονται και άλλες πιθανότητες.\nΤα τέσσερα πτώματα ανακαλύφθηκαν από την μητέρα των παιδιών, επιστρέφοντας από την επίσκεψη που είχε πάει παρέα με το τέταρτο παιδί, ένα βρέφος λίγων μηνών. Και τα τρία νεκρά παιδιά ήταν όλα κάτω από 7 ετών.\nΣύμφωνα με το φινλανδικό τηλεοπτικό κανάλι YLE, τον τελευταίο χρόνο έχουν καταγραφεί συνολικά επτά παρόμοιες δολοφονίες και για το λόγο αυτό το υπουργείο Εσωτερικών έχει ζητήσει να γίνει έρευνα για το πώς μπορούν να αποτρέπονται.\nΛεφτά από το υπουργείο Εσωτερικών στο Δήμο Χαλκιδέων\nVIDEO - O Λιάγκας και η παρέα του ξέχασαν ότι είναι στον αέρα...\nΣχεδόν δέκα μέρες απέμειναν μέχρι να κατεβάσει ρολά η εκπομπή "Πρωινή mou"! Φτάνοντας προς το τέλος, η ομάδα έχει αρχίσει να χαλαρώνει...τόσο πολύ, ώστε σήμερα σχεδόν "ξέχασε" ότι είναι στον αέρα!\nΟ Γιώργος Λιάγκας έτρωγε το προφιτερόλ, που έφερε ο Άκης! Η Φαίη Σκορδά σηκώθηκε από την θέση της και κυνηγούσε τον floor manager, η Σάσα Σταμάτη έκανε γκριμάτσες, η Μαίρη Συνατσάκη έκανε την φώκια και ο Δημήτρης Ουγγαρέζος νοσταλγούσε στιγμές από την Κυλλήνη!\nΗ Φαίη προσπάθησε να επαναφέρει την τάξη λέγοντας: "Είμαστε στον αέρα" και σχεδόν ψιθυριστά λέει στον Γιώργο; "Μην τρως άλλο" για να πάρει την απάντηση "Το κάνω για τηλεοπτικούς λόγους".Δείτε το απόσπασμα από την εκπομπή "Πρωινό mou"\nΚαι άλλη επίθεση σε δημοσιογράφο\nΤο Διοικητικό Συμβούλιο της ΕΣΗΕΑ καταδικάζει την απρόκλητη επίθεση, που δέχτηκε στις 29 Μαΐου ο κοινοβουλευτικός συντάκτης Λάμπρος Παναγιώτου, από υπάλληλο της Δημοτικής Αστυνομίας.\nΟ συνάδελφος δέχθηκε άνανδρη επίθεση, όταν προσπάθησε να αποτυπώσει με την κάμερα του κινητού του τηλεφώνου τη σύλληψη ενός Σομαλού μετανάστη αυθαίρετα και αναρμόδια, από έξι άνδρες της Δημοτικής Αστυνομίας, οι οποίοι προσπαθούσαν να του βάλουν χειροπέδες.\nΟ κ. Παναγιώτου, που βρέθηκε τυχαία στο σημείο, έγινε μάρτυρας στο περιστατικό και ενήργησε δημοσιογραφικά προσπαθώντας να αποτυπώσει τα όσα συνέβαιναν μπροστά του. Δυστυχώς, όμως, η ενέργειά του εξόργισε τον υπάλληλο, ο οποίος τον άρπαξε από το λαιμό, τον έβρισε με χυδαίο τρόπο και προσπάθησε με τη βία να του αποσπάσει το κινητό τηλέφωνο, παρά το γεγονός ότι είχε ενημερωθεί για τη δημοσιογραφική του ιδιότητα!\nΤέτοιου είδους συμπεριφορές είναι ανεπίτρεπτες και δεν πρέπει να γίνονται ανεκτές από τα όργανα της κρατικής εξουσίας, δεδομένου ότι όχι μόνο ο υπαίτιος υπάλληλος δεν τιμωρήθηκε, αλλά αντίθετα μετά την ανταλλαγή εκατέρωθεν μηνύσεων στο Αστυνομικό Τμήμα, ήταν ο δημοσιογράφος που παρέμεινε κρατούμενος επί έξι ώρες μετά το περιστατικό.\nΑΛΙΒΕΡΙ: 22χρονος νεκρός - Το Ι.Χ. "καρφώθηκε" σε ελιά...\nΣε μια ελιά καρφώθηκε με το σπορ αυτοκίνητό του ένας νεαρός 22 χρόνων και έχασε τη ζωή του.\nΤο 22χρονο παλικάρι άφησε την τελευταία του πνοή στην άσφαλτο, έξω από το Αλιβέρι κάτω από συνθήκες που εξετάζει το αστυνομικό τμήμα Αλιβερίου.\nΠεραστικοί έτρεξαν αμέσως να βοηθήσουν το 22χρόνο παιδί αλλά δυστυχώς ήταν αργά μιας και είχε αφήσει την τελευταία του πνοή βυθίζοντας στην θλίψη τους δικούς του ανθρώπους.\nΑυτοψία: Η νέα κυβέρνηση, τα πρόσωπα, οι διαφορές και οι συγκλίσεις.\nΗ νέα κυβέρνηση, τα πρόσωπα, οι διαφορές και οι συγκλίσεις. Όλο το παρασκήνιο για τη σύσταση του νέου υπουργικού συμβουλίου. Ποιοι αναλαμβάνουν τα κρίσιμα υπουργεία και πότε ξεκινά το σκληρό παζάρι με την τρόικα; Ποια περιθώρια επαναδιαπραγμάτευσης αφήνουν οι δανειστές στη χώρα;\nΣτο στούντιο της εκπομπής με τον Αντώνη Σρόιτερ, ο Άδωνις Γεωργιάδης από τη Νέα Δημοκρατία, ο Γιώργος Βαρεμένος από τον ΣΥΡΙΖΑ, ο Οδυσσέας Κωνσταντινόπουλος από το ΠΑΣΟΚ, ο Δημήτρης Χατζησωκράτης από τη Δημοκρατική Αριστερά και η δημοσιογράφος Κάτια Μακρή.\nΑκόμη, βετεράνοι ποδοσφαιριστές της εθνικής ομάδας της χώρας μιλούν για τη μέχρι τώρα πορεία της ομάδας στο φετινό Ευρωπαϊκό Πρωτάθλημα Ποδοσφαίρου.\nΑυτοψία, την Τετάρτη, 20 Ιουνίου στις 24:00, στον Alpha.\nΠανελλήνιο Διασυλλογικό Πρωτάθλημα Ποδοσφαίρου Εκπαιδευτικών στη Χαλκίδα\nΟ Σύλλογος Δασκάλων και Νηπιαγωγών Χαλκίδας με αφορμή το 15ο Πανελλήνιο Διασυλλογικό Πρωτάθλημα Ποδοσφαίρου Εκπαιδευτικών Πρωτοβάθμιας Εκπαίδευσης με την επωνυμία «Ακριτίδεια 2012» το οποίο θα πραγματοποιηθεί από 26 έως και 29 Ιουνίου 2012 στο Δήμο Χαλκιδέων, διοργανώνει κοινή συνέντευξη τύπου – παρουσίαση των ομάδων, με τους συνδιοργανωτές του Πρωταθλήματος (Περιφερειακή ενότητα Εύβοιας, Δήμος Χαλκιδέων).\nΗ συνέντευξη τύπου – παρουσίαση των ομάδων θα πραγματοποιηθεί την Τρίτη 26 Ιουνίου 2012 και ώρα 13.00 στην αίθουσα συνεδριάσεων της Περιφερειακής ενότητας Εύβοιας (Διοικητήριο Χαλκίδας, Χαινά 93).\nΧορηγός επικοινωνίας: Oneiropagida2012\nΑυξημένο αναμένεται να είναι φέτος το κύμα των Ρώσων τουριστών που θα έρθει στην Ελλάδα για διακοπές. Ωστόσο τα στοιχεία δείχνουν πως θα είναι μειωμένος ο αριθμός συγκριτικά με τις αρχικές προβλέψεις.\nΣύμφωνα με τον Ιωάννη Πλώτα, γενικού προξένου της Ελλάδας στην Μόσχα τον Μάιο εκδόθηκαν 84.469 βίζες, έναντι 69.526 τον αντίστοιχο μήνα του 2011.\nΘετικά είναι και τα στοιχεία συνολικά για το πρώτο πεντάμηνο του έτους, κατά το οποίο εκδόθηκαν 127.393 θεωρήσεις, έναντι 107.480 την περυσινή χρονιά (αύξηση 18,5%).\nΔιέξοδος: Η νέα κυβέρνηση και τα πρόσωπα που θα την απαρτίζουν.\nΗ νέα κυβέρνηση και τα πρόσωπα που θα την απαρτίζουν. Οι πυρετώδεις διαβουλεύσεις και το παρασκήνιο των επαφών του Αντώνη Σαμαρά με τους πολιτικούς αρχηγούς για τον σχηματισμό κυβέρνησης συνεργασίας μετά το μήνυμα της κάλπης. Οι νέες ισορροπίες στη Βουλή και οι κινήσεις των κομμάτων για την οικονομία και τις υποχρεώσεις της χώρας που προκύπτουν από το Μνημόνιο. Οι αντιδράσεις από Ηνωμένες Πολιτείες και Βρυξέλλες. Τι ζητούν και τι παρέχουν οι Ευρωπαίοι εταίροι;\nΣτο στούντιο της εκπομπής, ο Γιάννης Μιχελάκης από τη Νέα Δημοκρατία, ο Πάνος Σκουρλέτης από τον ΣΥΡΙΖΑ, ο Πέτρος Ευθυμίου από το ΠΑΣΟΚ και ο Νίκος Μπίστης από τη Δημοκρατική Αριστερά, συζητούν με τον Μπάμπη Παπαπαναγιώτου και σχολιάζουν τις εξελίξεις. Μαζί τους ο Διευθύνων Σύμβουλος της marc, Θωμάς Γεράκης και ο Δήμος Βερύκιος.\nΔιέξοδος, την Τρίτη, 19 Ιουνίου στις 24:00, στον Alpha.\nΚουβέλης: Προχωράμε αν υπάρξει σύμπτωση σε προγραμματικά θέματα και τη φερεγγυότητα των προσώπων\n«Θα προχωρήσουμε αν υπάρξει σύμπτωση στα προγραμματικά θέματα και στη φερεγγυότητα των προσώπων», δήλωσε ο Φώτης Κουβέλης μετά τη συνάντησή του με τον Ευ. Βενιζέλο.\n«Αν υπάρξει στις επόμενες ώρες σύμπτωση στα προγραμματικά ζητήματα, σύμπτωση στη φερεγγυότητα των προσώπων προκειμένου να έχουμε την αναγκαία συνοχή μιας κυβέρνησης, θα προχωρήσουμε», δήλωσε ο Φώτης Κουβέλης μετά το τέλος της συνάντησής του με τον Ευάγγελο Βενιζέλο.\nΟ πρόεδρος της ΔΗΜΑΡ είπε ότι οι διαδικασίες επιταχύνονται και ότι η χώρα πρέπει να αποκτήσει κυβέρνηση με συγκεκριμένο περιεχόμενο πολιτικής που πρέπει να ασκηθεί τόσο στο εσωτερικό, όσο και αναφορικά με την ανάγκη να υπάρξει διαπραγμάτευση, προκειμένου να έχουμε αποδέσμευση από δυσμενείς όρους και ρυθμίσεις του μνημονίου.\n«Προτάσσονται κατά συνέπεια προγραμματικά ζητήματα. Αυτά είναι εκείνα που μπορούν να αποτελέσουν τον αποφασιστικό συνεκτικό ιστό για μια κυβέρνηση η οποία θα μπορέσει να δώσει συγκεκριμένα αποτελέσματα προφανώς προς όφελος της χώρας και της κοινωνίας η οποία είναι τεμαχισμένη», τόνισε ο κ. Κουβέλης ο οποίος είπε ότι αναφέρθηκε και στη φερεγγυότητα των προσώπων.\n«Και με βάση τη χθεσινή συνάντηση που είχα με τον κ.Σαμαρά αναμένω να έχω πολύ συγκεκριμένα τις θέσεις του και σε σχέση με τα προγραμματικά ζητήματα τα οποία ανέδειξα. Η προγραμματική συμφωνία είναι το αποφασιστικό στοιχείο για συγκρότηση κυβέρνησης με σταθερότητα, αποτελεσματικότητα και προφανέστατα με μια πολιτική η οποία είναι δυνατόν να οδηγεί σε δρόμους διεξόδου από τα αδιέξοδα στα οποία έχει περιέλθει η χώρα», συμπλήρωσε ο πρόεδρος της ΔΗΜΑΡ.\nΟ Δήμος Χαλκιδέων αποκλείστηκε από τα κοινοτικά προγράμματα\nΑπόφαση που διαλύει προνοιακές δομές και ευκαιρίες απασχόλησης. Και η Χαλκίδα θύμα του αποκλεισμού από τα κοινοτικά συγχρηματοδοτούμενα κοινωνικά προγράμματα του ΕΚΤ\nΕκτός κοινοτικής χρηματοδότησης μένει η Περιφέρεια Στερεάς Ελλάδας (μαζί με αυτήν του Νοτίου Αιγαίου), όπως αποκάλυψε μόλις την περασμένη Πέμπτη, ο υπηρεσιακός υπουργός Εργασίας και Κοινωνικής Ασφάλισης, Αντώνης Ρουπακιώτης.\nΣύμφωνα με τον κ. Ρουπακιώτη, η εξέλιξη αυτή αποτελεί μέρος της συμφωνίας που έχει συνάψει η προηγούμενη κυβέρνηση Παπαδήμου με την Τρόικα των δανειστών. Βασικό επιχείρημα στην απόφαση αυτή, είναι το γεγονός ότι οι συγκεκριμένες Περιφέρειες έχουν στατιστικά υψηλότερο οικονομικό επίπεδο από το μέσο όρο της Χώρας κι άρα δεν μπορούν να εκταμιευτούν χρήματα από τα κοινωνικά κοινοτικά προγράμματα, τα οποία υλοποιούνται με συγχρηματοδότηση του Ευρωπαϊκού Κοινωνικού Ταμείου (ΕΚΤ), προκειμένου να καλυφθούν ανάγκες στις Περιφέρειες αυτές.\nΕξέλιξη που αφορά βεβαίως σε όλη την Περιφέρεια Στερεάς Ελλάδας κι άρα και σε όλους τους Δήμους της Εύβοιας\nΑπόφαση που έρχεται σε μια άκρως δυσμενή οικονομική συγκυρία, με αυξημένες τις ανάγκες κοινωνικής πρόνοιας και που επιτείνει τα ήδη τεράστια προβλήματα φτώχειας και αποκλεισμού, τη στιγμή που αυτά τα κοινοτικά προγράμματα και οι συνοδές χρηματοδοτήσεις τους, θα συνέβαλαν στην ενίσχυση της απασχόλησης, στην κατάρτιση των ανέργων και την ενίσχυση των ασθενεστέρων!\nΑπόφαση που διαλύει κυριολεκτικά προνοιακές δομές και ευκαιρίες απασχόλησης , στερώντας από την περιοχή μας, όλα τα κονδύλια που απευθύνονται σε ανέργους, μικρομεσαίους, ηλικιωμένους, άτομα με ειδικές ανάγκες, μειονότητες κ.λ.π.\nΑπόφαση με την οποία, όλα τα προγράμματα κοινωνικής φροντίδας και απασχόλησης που λειτουργούν από Δήμους και Δημοτικές Επιχειρήσεις ή ακόμη και από τον ΟΑΕΔ, παύουν πλέον άμεσα να χρηματοδοτούνται και να λειτουργούν.\nΧωρίς την παραμικρή περίσκεψη και την οποιαδήποτε πρόβλεψη, για το τι θα απογίνουν οι πολλοί ωφελούμενοι των προγραμμάτων αυτών αλλά και οι εργαζόμενοι σε αυτά!.\nΧωρίς έγνοια για τις σοβαρές επιπτώσεις στην καθημερινότητα των ασθενέστερων πολιτών της περιοχής μας. Καθιστώντας τα κοινωνικά και οικονομικά αδιέξοδα ακόμη μεγαλύτερα και πιστοποιώντας την παντελή ουσιαστικά απουσία του Κράτους από το πλευρό των ασθενέστερων και εχόντων την μεγαλύτερη ανάγκη, συμπολιτών μας.\nΟΙ ΑΜΕΣΕΣ ΕΠΙΠΤΩΣΕΙΣ ΣΤΟ ΔΗΜΟ ΧΑΛΚΙΔΕΩΝ\nΗ απόφαση με την οποία και η Χαλκίδα μένει εκτός χρηματοδότησης για τα κοινωνικά κοινοτικά προγράμματα, τα οποία υλοποιούνται με συγχρηματοδότηση του Ευρωπαϊκού Κοινωνικού Ταμείου (ΕΚΤ), δημιουργεί\nτεράστια προβλήματα αφού ακυρώνει υφιστάμενα και άκρως επιτυχημένα προγράμματα καθώς και νέες ήδη εγκεκριμένες δράσεις.\nΣυγκεκριμένα στο Δήμο Χαλκιδέων, ακυρώνονται\nΑ. Υφιστάμενα προγράμματα, όπως:\n1- Το «Βοήθεια στο Σπίτι»\nΠρόγραμμα που λειτουργεί επί πολλά χρόνια και προσφέρει τις υπηρεσίες του σε 300 περίπου ανήμπορους συμπολίτες.\nΗ λειτουργία του προγράμματος παρατάθηκε έως τις 30 Σεπτεμβρίου και για τη συνέχεια προβλέπεται η μεταφορά της αρμοδιότητάς στο ΙΚΑ.\n2- Το Ιατροκοινωνικό Κέντρο Φροντίδας Τσιγγάνων\nΠρόγραμμα που λειτουργεί επί πολλά χρόνια και προσφέρει τις υπηρεσίες του σε όλο τον πληθυσμό των τσιγγάνων μονίμων κατοίκων του Δήμου σε επίπεδο ιατρικής πρόληψης, συμβουλευτικής και υποστήριξης.\n3- Η Επιδότηση των Βρεφονηπιακών Σταθμών\nΠρόγραμμα που επιδοτεί τη φιλοξενία βρεφών και νηπίων άπορων οικογενειών στους Βρεφονηπακούς Σταθμούς. Στην περίπτωση του Δήμου μας, αφορά σε περίπου 200 βρέφη και νήπια. Η περικοπή της επιδότησης αυτής (περίπου 600.000 ευρώ το έτος), θα σημάνει πρόσθετη επιβάρυνση χιλιάδων ευρώ για αυτές τις οικογένειες.\nΒ. Εγκεκριμένοι σχεδιασμοί και δράσεις, όπως:\n1- Κοινωνικές Δομές Άμεσης Αντιμετώπισης της Φτώχειας\nΜε συνολικό προϋπολογισμό 1.156.000 ευρώ.\nα. ΚΟΙΝΩΝΙΚΟ ΠΑΝΤΟΠΩΛΕΙΟ\nΝέα δομή, σε συνέργεια με την Πανευβοϊκή Φιλόπτωχο Αδελφότητα.\nΜε 5 απασχολούμενους και 150 ωφελούμενες οικογένειες, επί 24μηνο.\nΜε συνολικό προϋπολογισμό 170.000 ευρώ.\nΗ συγκεκριμένη δομή θα χρηματοδοτηθεί αποκλειστικά από το Δήμο.\nβ. ΑΝΟΙΚΤΟ ΚΕΝΤΡΟ ΗΜΕΡΗΣΙΑΣ ΥΠΟΔΟΧΗΣ ΑΣΤΕΓΩΝ\nΝέα δομή, σε συνέργεια με την Ελληνική Εταιρείας Νόσου Αλτσχάϊμερ & Συγγενών Διαταραχών.\nΜε 9 απασχολούμενους και 10 ωφελούμενα άτομα ημερησίως, επί 24μηνο.\nΜε συνολικό προϋπολογισμό 306.000 ευρώ.\nγ. ΔΗΜΟΤΙΚΟ ΥΠΝΩΤΗΡΙΟ\nΜε 7 απασχολούμενους και 50 ωφελούμενα άτομα ημερησίως, επί 24μηνο.\nΜε συνολικό προϋπολογισμό 238.000 ευρώ.\nδ. ΔΟΜΗ ΠΑΡΟΧΗΣ ΣΥΣΣΙΤΙΩΝ\nΝέα δομή, σε συνέργεια με το Σύλλογο Πολυτέκνων Χαλκίδας & Περιχώρων.\nΜε 7 απασχολούμενους και 100 ωφελούμενα άτομα ημερησίως, επί 24μηνο.\nε. ΤΡΑΠΕΖΑ ΧΡΟΝΟΥ\nΜε 4 απασχολούμενους και ωφελούμενους όλους όσοι ενταχθούν σε εναλλακτικές συναλλαγές μέσω ανταλλαγών αγαθών και υπηρεσιών, επί 24μηνο.\nΜε συνολικό προϋπολογισμό 136.000 ευρώ.\nστ. ΓΡΑΦΕΙΟ ΔΙΑΜΕΣΟΛΑΒΗΣΗΣ\nΝέα δομή, σε συνέργεια με το Εργατικό Κέντρο Εύβοιας.\nΜε 2 απασχολούμενους και ωφελούμενους όλους όσοι αναζητούν πληροφόρηση και υπηρεσίες διευκόλυνσης για τις Δομές Άμεσης Αντιμετώπισης της Φτώχειας, επί 24μηνο.\nΜε συνολικό προϋπολογισμό 68.000 ευρώ.\n- Το σχέδιο δράσης έχει εγκριθεί και έχει συμφωνηθεί μέσω μνημονίου με τους συμπράττοντες φορείς. Είχε δε προγραμματιστεί σχετικό χρονοδιάγραμμα υλοποίησης. με ημερομηνία έναρξης του σχεδίου δράσης την 1η Ιουλίου 2012.\n2- Δημιουργία Θέσεων Απασχόλησης σε τοπικό επίπεδο\nγια ανέργους, μέσω προγραμμάτων\nγια έργα κοινωφελούς χαρακτήρα και φροντίδας\nστο αστικό και φυσικό περιβάλλον του Δήμου\nΝέες δράσεις που δεν επικαλύπτονται από τις μόνιμες υπηρεσίες του Δήμου, με συμπράττοντα φορέα το Κέντρο Μέριμνας Οικογένειας και Παιδιού (ΚΜΟΠ)\nΚαι συγκεκριμένα: εργασίες δασοπροστασίας και πυρασφάλειας, εργασίες καθαρισμού, συντήρησης, καλλωπισμού και φύλαξης περιοχών φυσικού κάλλους, περιαστικών χώρων πρασίνου, πολιτιστικών μνημέιων, σχολικών κτηρίων, εργασίες καθαρισμού δρόμων, οικοπέδων και ερειπωμένων κτηρίων, εργασίες συντήρησης δικτύων ύδρευσης και πεζοδρομίων, εργασίες συντήρησης και έργα μικρής κλίμακας για προσβασιμότητα των ΑμεΑ κ.α.\nΜε 314 ωφελούμενους, επί 12μηνο.\nΜε συνολικό προϋπολογισμό 1.015.000 ευρώ.\n- Το σχέδιο δράσης έχει εγκριθεί στις 03/05/12 από την Ειδική Υπηρεσία Διαχείρισης Ε.Π. «Ανάπτυξη Ανθρώπινου Δυναμικού» του Υπουργείου Εργασίας και Κοινωνικής Ασφάλισης.\n3- Τοπικές Δράσεις Κοινωνικής Ένταξης για Ευάλωτες Ομάδες\nστο πλαίσιο Τοπικού Σχεδίου για την Απασχόληση στην Εύβοια\nμε τη στήριξη Νέων Επιχειρηματιών (ΤΟΠΕΚΟ)\nΜε το Δήμο, εταίρο της Αναπτυξιακής Σύμπραξης «Εύβοϊκή συν-Εργασία».\nΝέα δράση, με πεδίο αναφοράς την τοπική αγορά εργασίας και στόχο τη στήριξη της σύζευξης προσφοράς και ζήτησης εργασίας.\nΜε ωφελούμενους ανέργους, νέους επιστήμονες και δραστηριοποιούμενους στη γεωργία, που θα προετοιμαστούν κατάλληλα ώστε να ιδρύσουν επιχειρήσεις που θα καλύπτουν διαπιστωμένες ανάγκες και χαρακτηριστικά και που θα προωθηθούν για επιδότηση από επενδυτικά κ.α. προγράμματα.\nΜε συνολικό προϋπολογισμό 760.000 ευρώ.\n- Το σχέδιο δράσης έχει εγκριθεί στις 09/04/12 από την Ειδική Υπηρεσία Διαχείρισης Ε.Π. «Ανάπτυξη Ανθρώπινου Δυναμικού» του Υπουργείου Εργασίας και Κοινωνικής Ασφάλισης\n4- Δημιουργία Θέσεων Απασχόλησης και Αυτοαπασχόλησης\nσε τοπικό επίπεδο, για ανέργους, μέσω προγραμμάτων\nγια υπηρεσίες κοινωφελούς χαρακτήρα και φροντίδας (ΤΟΠΣΑ)\nΜε το Δήμο, εταίρο της Αναπτυξιακής Σύμπραξης «Εύβοϊκή Ανάπτυξη».\nΜε ωφελούμενους ανέργους και νέους επιστήμονες, που θα προετοιμαστούν κατάλληλα ώστε να αυτοαπασχοληθούν ή απασχοληθούν σε α) παροχή βοήθειας στο σπίτι σε άτομα που αναρρώνουν ή μη αυτοεξυπηρετούμενα β) φύλαξη κατ’ οίκον νηπίων και παιδιών γ) εξειδικευμένες περιβαλλοντικές και «πράσινες» υπηρεσίες.\nΜε 100 περίπου ωφελούμενους.\nΜε συνολικό προϋπολογισμό 800.000 ευρώ.\n- Το σχέδιο δράσης έχει κατατεθεί προς αξιολόγηση και έγκριση στην Ειδική Υπηρεσία Διαχείρισης Ε.Π. «Ανάπτυξη Ανθρώπινου Δυναμικού» της Περιφέρειας Στερεάς Ελλάδας.\nΓ. Προγράμματα του ΟΑΕΔ\nΣυγκεκριμένα, θα διακοπούν και τα Προγράμματα του ΟΑΕΔ για τους ωφελούμενους της περιοχής μας μακροχρόνια άνεργους, τους πλησίον στη σύνταξη άνεργους κ.λ.π.\nΕξέλιξη αδιανόητη για μια περιοχή με αυξημένη την ανεργία. Εξέλιξη που εντείνει την απόγνωση ανθρώπων που καλούνται να βιώσουν ακόμη περισσότερο αποκλεισμό, ακόμη μεγαλύτερο αδιέξοδο.\nΝΑ ΑΡΘΕΙ Ο ΑΠΟΚΛΕΙΣΜΟΣ\nΟ Δήμαρχος Χαλκιδέων, Θανάσης Ζεμπίλης, με παρέμβασή του, ζήτησε τη σύγκληση ειδικής συνεδρίασης της Περιφερειακής Ένωσης Δήμων Στερεάς Ελλάδας για το θέμα.\nΏστε, συντονισμένα να ζητηθεί από τη νέα Κυβέρνηση να δώσει λύση στο τεράστιο αυτό πρόβλημα, να άρει τον επαπειλούμενο αποκλεισμό των ασθενέστερων συμπολιτών μας από Προνοιακές Δομές και Ευκαιρίες Απασχόλησης και να συνεισφέρει, στο πλαίσιο των καθηκόντων της, στην –κατά κοινή αναγνώριση- απαιτούμενη ανακούφισή τους.\nΣε μια παραπαίουσα ελληνική κινηματογραφική βιομηχανία, λίγη «μυρωδιά» από σεξ μπορεί να κάνει μεγάλη διαφορά στo box office. Όπως συμβαίνει με την ταινία Αθάνατη Πραγματικότητα, στην οποία οι Πατρίσια Περιστέρη(Φωτό) και Μαρία Κορινθίου υποδύονται τις στρίπερ.\n«Υποδύομαι τον θεό Έρωτα. Ουσιαστικά, είμαι απροσδιόριστου φύλου, αλλά θα τον δούμε με θηλυκή μορφή. Το μεγαλύτερο μέρος των γυρισμάτων θα είναι από κοινού με την Μαρία Κορινθίου, που υποδύεται τη θεά Αφροδίτη. Κατά τη μυθολογία μας, ο Έρωτας ήταν παιδί του Άρη και της Αφροδίτης. Στην πραγματικότητα της ταινίας, δουλεύουμε ως στρίπερ. Έχει διάφορες εκπλήξεις ο ρόλος», δηλώνει σχετικά η Πατρίσια Περιστέρη.\nΗ οποία, παρότι έχει κάνει στο παρελθόν σέξι φωτογραφήσεις (τις οποίες μετά αποποιήθηκε), πείθει λιγότερο ως σύμβολο του σεξ σε σχέση με την Μαρία Κορινθίου.\nΕννοείται πως η ταινία και οφείλει να έχει και θα έχει σκηνή στριπτίζ. Αν και η Πατρίσια -που μόλις χώρισε από τον Γιώργο Σαμπάνη- δηλώνει «Θα είναι ένας sexy χορός. Δεν ξέρουμε ακόμα το αποτέλεσμα, γιατί δεν έχουμε ξεκινήσει τα γυρίσματα».\nΜάλιστα, σύμφωνα με το Εγω Weekly, η Πατρίσια είναι ήδη αγχωμένη, καθώς ναι μεν έχει πάει για πλάκα σε στριπτιτζάδικο, άλλα «Δεν είμαι τόσο προχωρημένη. Η αλήθεια είναι ότι είχα σοκαριστεί λίγο, γιατί δεν περίμενα ότι θα έκαναν και ανδρικό στριπτίζ».\n30 θέσεις εργασίας στην Εύβοια απο το ΙΝΕ της ΓΣΕΕ\nΣτο πλαίσιο του προγράμματος «Κοινωφελούς Εργασίας» εγκρίθηκε από το ΑΣΕΠ ανακοίνωση πρόσληψης ανέργων με συμβάσεις εργασίας ορισμένου χρόνου για 30 θέσεις εργασίας στην Περιφερειακή Ενότητα Εύβοιας.\nΠιο συγκεκριμένα, το Ινστιτούτο Εργασίας της ΓΣΕΕ (ΙΝΕ ΓΣΕΕ) πρόκειται να προσλάβει άμεσα 30 ανέργους συνολικά, οι οποίοι θα απασχοληθούν σε θέσεις Κοινωφελούς Εργασίας, σε έργα που θα υλοποιήσει η Περιφέρεια Στερεάς Ελλάδας στην Εύβοια.\n1. Κατάσταση ανεργίας (π.χ. Μακροχρόνια ανεργία, Νέοι άνεργοι, κτλ) 2. Οικογενειακή Κατάσταση (π.χ. Μονογονεϊκή οικογένεια, άνεργοι και οι 2 σύζυγοι, αριθμός προστατευόμενων μελών)\n5. Εντοπιότητα (για τους κατοίκους της Εύβοιας)\nΟι ενδιαφερόμενοι θα μπορούν να υποβάλλουν αιτήσεις συμμετοχής και τα αντίστοιχα δικαιολογητικά στην έδρα του Περιφερειακού Παραρτήματος Στερεάς Ελλάδας του ΙΝΕ/ ΓΣΕΕ είτε αυτοπροσώπως (καθημερινά από 9:00 έως 15:00) είτε ταχυδρομικά με συστημένη επιστολή προς:\n«ΠΡΟΓΡΑΜΜΑ ΚΟΧ ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ - ΝΟΜΟΣ EYBOIΑΣ»\nυπόψη κου Βογιατζή Σπύρου\nΡΟΖΑΚΗ ΑΓΓΕΛΗ 59 ΛΑΜΙΑ - 35100\nΗ υποβολή αιτήσεων στο ΙΝΕ ΓΣΕΕ θα ξεκινήσει την Δευτέρα 25 Ιουνίου και θα ολοκληρωθεί την Τετάρτη 4 Ιουλίου. Στην περίπτωση ταχυδρομικής αποστολής το εμπρόθεσμο κρίνεται βάσει της σφραγίδας του ταχυδρομείου. Για περισσότερες πληροφορίες οι ενδιαφερόμενοι μπορούν να επικοινωνούν με το ΙΝΕ ΓΣΕΕ (22310 51777) καθημερινά (9:00 έως 15:00).\nΕπισημαίνεται τέλος ότι προσφερόμενες θέσεις ανά ειδικότητα, η αίτηση και οι οδηγίες συμπλήρωσης είναι διαθέσιμες στην ιστοσελίδα του ΑΣΕΠ (asep.gr).\nΕχασε ένα νεφρό μετά από τον άγριο ξυλοδαρμό του\nΕνας 25χρονος από την Αίγυπτο που έπεσε θύμα άγριου ξυλοδαρμού στα Χανιά στην πλατεία Τάλως έχασε το νεφρό του, αφού οι γιατροί προχώρησαν στην αφαίρεση του ενός νεφρού γιατί κινδύνευε η ζωή του.\nΤώρα η αστυνομία ερευνά τα πιθανά κίνητρα των δραστών, ενώ από μέλη που ανήκουν στο κοινωνικό στέκι μεταναστών, η επίθεση χαρακτηρίζεται ως ρατσιστική.\nΗ επίθεση σε βάρος του Αιγύπτιου είναι η δεύτερη μέσα σε λίγες ημέρες στα Χανιά, καθώς όπως καταγγέλθηκε στις αρχές, το βράδυ του Σαββάτου, άγνωστοι δράστες στην παραλία της Νέας Χώρας είχαν τραυματίσει δύο άστεγους Αλγερινούς που μεταφέρθηκαν για νοσηλεία στο νοσοκομείο Χανίων.\nVIDEO: Αρχηγός κόμματος είπε βλάκες τους Καμπουράκη – Οικονομέα!\nΕίστε βλάκες!, είπε νέτα - σκέτα στους παρουσιαστές του «Κοινωνία Ώρα Mega» ένας εκ των καλεσμένων τους και οι Καμπουράκης – Οικονομέας συμφώνησαν μαζί του ότι είναι!\nΗ εκπομπή έβγαλε τηλεφωνικά τον πρόεδρο του κόμματος «Ανεξάρτητη Ανανεωτική Αριστερά, Ανανεωτική Δεξιά, Ανανεωτικό ΠΑΣΟΚ, Ανανεωτική Νέα Δημοκρατία, Όχι στον Πόλεμο, Κόμμα Επιχείρηση Χαρίζω Οικόπεδα, Χαρίζω Χρέη, Σώζω Ζωές, Παναγροτικό Εργατικό Κίνημα Ελλάδος (ΠΑ.Ε.Κ.Ε.)», που στις εκλογές έλαβε 1 ψήφο.\nΈξω φρενών έγινε ο 83χρονος πρόεδρος του κόμματος, Μιλτιάδης Τζατζαλίδης, καθώς θεώρησε ότι οι παρουσιαστές τον ειρωνεύονται, αμφισβητώντας την πορεία του στην πολιτική: «είστε βλάκες!», φώναξε λίγο πριν το τέλος της σύνδεσης.\n«Συμφωνούμε!», είπε ο Δημήτρης Καμπουράκης, ενώ ο Γιώργος Οικονομέας πρόσθεσε «κι εμείς το λέμε ότι είμαστε βλάκες, όχι μόνο εσύ!».\nΣυνέβη στην Μυτιλήνη.\nΈνας κύριος σε σούπερ-μάρκετ της περιοχής, έκλεψε ένα γάλα κι ο καταστηματάρχης που τον έπιασε… του γέμισε ένα καρότσι τρόφιμα για την οικογένειά του…\nΑλληλεγγύη από Έλληνα σε Έλληνα, είναι το τελευταίο μας χαρτί για τη σωτηρία του ΛΑΟΥ μας.\nΣουλτς: Περισσότερος χρόνος και όχι χρήματα για την Ελλάδα\n«Ήδη τα 130 δισεκατομμύρια είναι πάρα πολλά λεφτά», σημείωσε ο Γερμανός σοσιαλδημοκράτης, Μάρτιν Σουλτς, σε δηλώσεις του στο κρατικό τηλεοπτικό δίκτυο της Γερμανίας ARD, αναγνωρίζοντας πάντως ότι «η Ελλάδα χρειάζεται περισσότερο χρόνο για την επιστροφή των δανείων».\nΟ πρόεδρος του Ευρωπαϊκού Κοινοβουλίου, Μάρτιν Σουλτς, απέκλεισε το ενδεχόμενο να δοθεί στην Ελλάδα περαιτέρω οικονομική βοήθεια, ωστόσο τάχθηκε υπέρ της παραχώρησης περισσότερου χρόνου για την αποπληρωμή των δανείων.\nΌπως εξάλλου επεσήμανε, οι υποσχέσεις της ΕΕ δεν πρέπει να εξαντλούνται μόνο στο να δοθούν λεφτά και συγκεκριμένα αναφέρθηκε στην ανάγκη να δοθεί στην Ελλάδα τεχνογνωσία για να μεταρρυθμίσει την διοίκησή της, ώστε να γίνει η χώρα πιο ανταγωνιστική, αλλά και στην κατάρτιση προγράμματος δανείων για Έλληνες επιχειρηματίες».\nΟι Έλληνες να πληρώνουν τους φόρους τους, τονίζει ο Σουηδός πρωθυπουργός\nΟ Σουηδός πρωθυπουργός Φρέντρικ Ράινφελντ κάλεσε τους Έλληνες να πληρώνουν τους φόρους τους αν θέλουν να διατηρήσουν το ευρώ, όπως δημοσιεύει η οικονομική εφημερίδα... Dagens Industri (DI).\nΠαράλληλα επεσήμανε ότι ο κίνδυνος για την Ελλάδα δεν έμεινε πίσω, προσθέτοντας ότι είναι σε εξέλιξη πολλές διαπραγματεύσεις.\nΣχολιάζοντας το εκλογικό αποτέλεσμα, εκτίμησε ότι η νίκη της φιλοευρωπαϊκής δεξιάς καθιστά δυνατό το σχηματισμό κυβέρνησης στην Αθήνα, γεγονός που βελτιώνει τις πιθανότητές της χώρας να παραμείνει στην ευρωζώνη.\nΟ ίδιος επανέλαβε την αντίθεσή του στα ευρωομόλογα, τα οποία θεωρεί ως κακή μέθοδο για την αντιμετώπιση της κρίσης.\nΣε αυτό το σημείο πρόσθεσε ότι θα χρειαστούν περισσότερες εθνικές μεταρρυθμίσεις για να αυξηθεί η ανταγωνιστικότητα αντί να τονωθούν τεχνητά οι οικονομίες που αντιμετωπίζουν δυσκολίες.\nΤα ευρωομόλογα στέλνουν λάθος μηνύματα σε όλες τις χώρες της ζώνης του ευρώ, σύμφωνα με τον πρωθυπουργό της Σουηδίας, ενώ συμπλήρωσε ότι μια τέτοια ενέργεια θα οδηγούσε σε υψηλότερα επιτόκια δανεισμού για τις χώρες που είναι καλοί διαχειριστές, ενώ οι χώρες που πρέπει να προβούν σε μεταρρυθμίσεις, θα δουν τα επιτοκιά τους να μειώνονται τεχνητά ανοίγοντας το δρόμο για την υπερκατανάλωση.\nΜεγάλος νικητής των εκλογών η ΝΕΤ\nΜεγάλος νικητής αναδεικνύεται η ΝΕΤ η οποία βρίσκεται πρώτη στο διάστημα από 20.00 ως τα μεσάνυχτα, δεύτερη το πρωί με πρώτο τον ΑΝΤ1 (Γιώργος Παπαδάκης) και τρίτη στο πρόγραμμα όλης της ημέρας, αλλά σε απόσταση αναπνοής από τον ΑΝΤ1 και ελάχιστα πίσω από το Mega.\nΟ ALPHA εμφανίζεται να κερδίζει από 17.00 ως 20.00, αλλά ως τις 17.45 έπαιζε το «Τζένη- Τζένη». Ουσιαστικά το Mega εμφανίζεται νικητής μόνον την ώρα του exit poll και για μία ώρα αργότερα.\nΑναλυτικά, στο σύνολο του κοινού, όλη την ημέρα:\nΟπλισμό μιας... μεραρχίας είχε στο σπίτι του 37χρονος\nΣυνελήφθη σήμερα το πρωί, στη Θήρα Σαντορίνης ένας 37χρονος ο οποίος κατείχε παράνομα όπλα, πυρομαχικά, αλλά και είδη... πολεμικού υλικού!\nΕιδικότερα, χθες το απόγευμα παραδόθηκε από τον 44χρονο φίλο του στο Αστυνομικό Τμήμα Θήρας, ο παρακάτω οπλισμός που μόνο με «οπλοστάσιο» μεραρχίας μπορεί να συγκριθεί:\nΈνα πολεμικό τυφέκιο Kalashnikov, το οποίο έφερε ένα γεμιστήρα και ήταν έτοιμο προς χρήση\nΔυο πιστόλια τα οποία έφεραν αντίστοιχα γεμιστήρες και ήταν έτοιμα προς χρήση\nΈνας γεμιστήρας πολεμικού όπλου\nΔιακόσια ενενήντα πέντε φυσίγγια πυροβόλων όπλων διαφόρων διαμετρημάτων\nΔέκα οκτώ φυσίγγια κυνηγετικού όπλου\nΠενήντα δυο κάλυκες\nΕννέα πλαστικά δοχεία που περιείχαν πυρίτιδα βάρους 4.400 γραμμαρίων\nΔιάφορα παρελκόμενα είδη οπλισμού-εξοπλισμού.\nΤα όπλα τα παρέδωσε ο ίδιος ο 37χρονος στο φίλο του και στη συνέχεια με αυτοτραυματίστηκε με δύο μαχαίρια. Ο 37χρονος μεταφέρθηκε στο Κέντρο Υγείας Θήρας όπου του παρασχέθηκαν οι πρώτες βοήθειες.\n19χρονος απειλούσε και έπαιρνε λεφτά από 14χρονο\nΟι αστυνομικοί εντόπισαν τον νεαρό, που με τη βία, είχε πάρει λεφτά από τον 14χρονο, τρεις φορές το τελευταίο διάστημα.\nΣε βάρος του 19χρονου σχηματίστηκε δικογραφία για ληστειες κατά εξακολούθηση αλλά δε συνελήφθη γιατί είχε περάσει το διάστημα του αυτοφώρου.\nΣύμφωνα με την αστυνομία, με σωματική βία στο 14χρονο, κατάφερνε να του παίρνει τα χρήματα.\nΤην 1-5-2012 το απόγευμα, στην Πάτρα, του πήρε 50 ευρώ\nΤην 31-5-2012 το απόγευμα, στο Μιντιλογλι, του πήρε 100 ευρώ\nΤην 8-6-2012 το μεσημέρι στην Παραλία Π\nΕθελοντές κατασκόπους με... γνώση ελληνικών ζητούν τα Σκόπια\nΑγγελία στον επίσημο ιστότοπό της έβαλε η Υπηρεσία Πληροφοριών της ΠΓΔΜ.\nΣτην αγγελία αναγράφεται ότι η Υπηρεσία Πληροφοριών ζητά πέντε εθελοντές οι οποίοι επιθυμούν να εργαστούν στην υπηρεσία για διάστημα έξι μηνών. Στις προϋποθέσεις αναφέρεται ότι οι υποψήφιοι πρέπει να είναι πτυχιούχοι είτε νομικής, είτε πολιτικών επιστημών, είτε ηλεκτρονικών υπολογιστών είτε οικονομικών σπουδών, είτε να γνωρίζουν ασιατικές γλώσσες ή την ελληνική γλώσσα. Οι εθελοντές θα πρέπει να μην είναι μεγαλύτεροι των 30 ετών, να γνωρίζουν αγγλικά και να χειρίζονται ηλεκτρονικούς υπολογιστές.\nΤο θέμα προβάλει σήμερα στο πρωτοσέλιδο της και η αντιπολιτευόμενη εφημερίδα των Σκοπίων «Φόκους» (Focus) με τίτλο «Αναζητούνται εθελοντές κατάσκοποι για την Ελλάδα;!»\nΗ εφημερίδα σημειώνει ότι είναι περίεργο το γεγονός ότι η Υπηρεσία Πληροφοριών ζητά εθελοντές και ακόμη πιο περίεργο το ότι κάποιοι από αυτούς πρέπει να γνωρίζουν την ελληνική γλώσσα.\nΗ Υπηρεσία Πληροφοριών της ΠΓΔΜ ανήκει στις αρμοδιότητες του εκάστοτε Προέδρου Δημοκρατίας της χώρας.\nBINTEO - Μπέζος: Το χαστούκι του Κασιδιάρη συμβολίζει ότι χτυπάει κάτι κατεστημένο\nΓια τα ποσοστά της Χρυσής Αυγής στις 17 Ιουνίου αλλά και για τη βιαιοπραγία του βουλευτή της Χρυσής Αυγής, Ηλία Κασιδιάρη στη βουλευτή του ΚΚΕ, Λιάνα Κανέλλη, μίλησε ο δημοφιλής ηθοποιός Γιάννης Μπέζος στην εκπομπή «Πρωινό mou».\nΜιλώντας στην εκπομπή του Γιώργου Λιάγκα και της Φαίης Σκορδά, ο ηθοποιός, ο οποίος ήταν και υποψήφιος βουλευτής με τη ΔΗΜΑΡ σε μη εκλόγιμη θέση, βέβαια, στο ψηφοδέλτιο Επικρατείας, σχολίασε την πτώση του ποσοστού του ΚΚΕ σε σχέση με την αντίστοιχη άνοδο της Χρυσής Αυγής.\n«Η απώλεια του ΚΚΕ είναι προς τον ΣΥΡΙΖΑ, δεν μπορώ να φανταστώ ότι πήγε αλλού. Η εμμονή του ΚΚΕ στο δεν συμμετέχω πουθενά του στοίχισε. Δεν είναι καιροί να λέμε δεν συμμετέχω και κάθομαι και πετροβολώ. Δεν είναι απάντηση αυτή, δεν είναι καιροί για τέτοιες πολυτέλειες», είπε χαρακτηριστικά σε μια προσπάθεια να δώσει μια εξήγηση για την πτώση του ποσοστού του ΚΚΕ.\nΕρωτώμενος για την άνοδο του ποσοστού του κόμματος του Νίκου Μιχαλολιάκου, ο Γιάννης Μπέζος, σημείωσε καταρχάς ότι η Χρυσή Αυγή «είναι ένα κοινωνικό φαινόμενο». «Πέρα από την ιδεολογική της θέση η οποία είναι δεδομένη», συνέχισε «προτάσσει μια συμπεριφορά που είναι πάρα πολύ δυναμική και η οποία εκφράζεται και με ακρότητες».\nΟταν ερωτήθηκε από τον Γιώργο Λιάγκα για το αν το χαστούκι μέτρησε θετικά, ο δημοφιλής ηθοποιός απάντησε «Ναι, βεβαίως, το βλέπουμε». Την απάντηση του στήριξε λέγοντας πως «αλλιώς θα υπήρχε μια απώλεια, θα έλεγε κανείς ότι αυτή η συμπεριφορά καταδικάζεται. Το χαστούκι δεν σημαίνει ότι κάποιος χτύπησε κάποιον συνάνθρωπό μας. Συμβολίζει ότι χτυπάει κάτι κατεστημένο που τόσο καιρό ενοχλεί».\n«Θα μου πείτε ότι αυτή η μετάφραση είναι απλοϊκή. Απλοϊκή – ξεαπλοϊκή, αυτό πιάνει καρπό σε ορισμένους», συνέχισε.\nΜάλιστα, πρόσθεσε πως «η δυναμική της Χρυσής Αυγής δεν είναι καθόλου ευκαταφρόνητη», εξηγώντας πως εννοεί το ποσοστό της που είναι σχεδόν 7%.\n«Ελέγχεται, όμως, αυτό, θέλω να πω θα μπουν στη Βουλή αυτοί οι άνθρωποι, θα ελεγχθούν με τοντ τρόπο τους, με τη στάση τους», κατέληξε.\nΣε ηλικία 78 ετών, ο Αλκέτας Παναγούλιας απεβίωσε στο σπίτι του, λίγο έξω από την Ουάσιγκτον. Το τελευταίο διάστημα αντιμετώπιζε σοβαρά προβλήματα υγείας.\nΦτωχότερο είναι πλέον το ελληνικό ποδόσφαιρο, μετά τον αιφνίδιο θάνατο του Αλκέτα Παναγούλια στο σπίτι του στην περιοχή Βιένα, λίγο έξω από την Ουάσινγκτον.\nΟ κορυφαίος Έλληνας προπονητής της τελευταίας 50ετίας, όπως είχε ανακηρυχθεί, αντιμετώπιζε σοβαρά προβλήματα υγείας το τελευταίο διάστημα και δύσκολα έβγαινε από το σπίτι του.\nΕίναι ο προπονητής που οδήγησε την Ελλάδα για πρώτη φορά σε τελική φάση Κυπέλλου Εθνών (το 1980), αλλά και σε τελική φάση Παγκοσμίου Κυπέλλου (το 1994).\nΗ κηδεία του θα γίνει στην Ουάσιγκτον, αν και υπήρξε η σκέψη η σορός του να μεταφερθεί στη Θεσσαλονίκη.\nΤη δεκαετία του '50 κατέκτησε δύο πρωταθλήματα Θεσσαλονίκης με την φανέλα των κιτρίνων, το 1953 και το 1959, στα οποία συνέβαλε τα μέγιστα. Πέτυχε συνολικά 13 γκολ για το τοπικό πρωτάθλημα, 3 για το Κύπελλο Ελλάδας και 10 για το εθνικό πρωτάθλημα.\nΤο 1962, σε ηλικία 28 ετών, ανακοίνωσε στους συμπαίκτες του ότι θα έφευγε για τις Η.Π.Α., αποδεχόμενος την πρόσκληση της ομάδας Ελλήνων ομογενών "Greek American" της Νέας Υόρκης, συνεχίζοντας παράλληλα εκεί και τις σπουδές του\nΗ αποχώρηση του μεγαλομετόχου του Άρη Δημήτρη Κοντομηνά και η πώληση των μετοχών στον Γιάννη Ζαχουδάνη στις 12 Ιουλίου 2001 προκάλεσε διοικητική αναταραχή στην ομάδα του Άρη. Το καλοκαίρι του 2002 ο Αλκέτας Παναγούλιας επέστρεψε για να βοηθήσει τον Άρη απο τη θέση του προέδρου με σύμβουλο τον Λάμπρο Σκόρδα. Συστάθηκε "οικουμενική διοίκηση" με στόχο να μην καταρρεύσει η ΠΑΕ. Ωστόσο, ο Παναγούλιας διατήρησε για λίγο καιρό το πόστο του προέδρου και αποχώρησε, έχοντας προηγουμένως εκφράσει τις διαφωνίες του σε διάφορα θέματα, μεταξύ αυτών και της δαπανηρής μεταγραφής του Μαροκινού ποδοσφαιριστή Σαλαχεντίν Μπασίρ, ο οποίος εντάχθηκε στον Άρη με προβλήματα τραυματισμού. Ο Παναγούλιας προτίμησε να αποχωρήσει και να αποστασιοποιηθεί απο τα γεγονότα "για το καλό του Άρη" όπως τόνισε.\nΛίγες ώρες μετά την οριστικοποίηση του εκλογικού αποτελέσματος, το Βερολίνο «στηλώνει τα πόδια» και ξεκαθαρίζει ότι υπάρχουν ελάχιστα περιθώρια επαναδιαπραγμάτευσης των όρων του Μνημονίου.\nΣε μια προσπάθεια να μετριαστούν οι προσδοκίες στην Αθήνα, Γερμανοί κυβερνητικοί αξιωματούχοι δήλωσαν στο Reuters ότι το Βερολίνο αναμένει από τη νέα ελληνική κυβέρνηση να τηρήσει πιστά τους όρους όσων έχουν συμφωνηθεί, όρους οι οποίοι παραμένουν «εκτός διαπραγμάτευσης».\n«Δεν είναι ώρα να κάνουμε εκπτώσεις στην Ελλάδα» φέρεται να δήλωσε εκπρόσωπος της καγκελαρίας στο πρακτορείο ειδήσεων, προσπαθώντας να αντισταθμίσει τον αντίκτυπο που δημιούργησαν οι δηλώσεις του Γκίντο Βεστερβέλε περί παροχής στην Αθήνα «περισσότερου χρόνου για μεταρρυθμίσεις».\n«Οι δηλώσεις του Βεστερβέλε, που ανήκει στους Φιλελεύθερους και όχι στους Χριστιανοδημοκράτες της Μέρκελ, δεν εκφράζουν την ευρύτερη κυβερνητική γραμμή», είπαν ανωνύμως στο Reuters κυβερνητικοί αξιωματούχοι.\nΗ Αλεξανδράτου σε εβδομάδα ελληνικού πορνό στο Παρίσι\nΟι δρόμοι του Παρισιού και των υπόλοιπων γαλλικών πόλεων έχουν γεμίσει από διαφημιστικά μπάνερ που διαφημίζουν την νέα τσόντα της Τζούλιας, η οποία παρακινεί το γαλλικό κοινό να μας δώσει μια «χείρα βοήθειας». Και όλα αυτά λίγες μέρες μετά την ποινική δίωξη που άσκησε εναντίον της ο εισαγγελέας του ΣΔΟΕ.\nΟι κάτοικοι του Παρισίου έχουν την «χαρά» να ξεκινούν την εβδομάδα τους βλέποντας παντού διαφημιστικά για την νέα πορνο-ταινιά της Αλεξανδράτου, με μήνυμα «Βοηθήστε την Ελλάδα, πορνό 100% ελληνικό». Ενώ ταυτόχρονα -σύμφωνα με δημοσίευμα του Πρώτου Θέματος- διαφημίζεται και η εβδομάδα ελληνικού πορνό.\nΌλα λίγες μέρες μετά την ποινική δίωξη σε βαθμό κακουργήματος που άσκησε εναντίον της ο εισαγγελέας του ΣΔΟΕ για την υπόθεση των ερωτικών DVD και το γεγονός ότι εκείνη δήλωσε πως επρόκειτο για προσωπικές της στιγμές (άρα δεν εισέπραξε αμοιβή), ενώ ο ιδιοκτήτης της εταιρείας παραγωγής προσκόμισε ιδιωτικό συμφωνητικό, βάσει του οποίου η αμοιβή της ήταν 150.000 ευρώ.\nΑν τελικά -μετά την έρευνα του ανακριτή- βρεθεί ένοχη θα κριθεί προφυλακιστέα.\nΗ σύζυγος του Μιχαλολιάκου είναι ξαδέρφη της Κανέλλη - «Μικρές κάναμε παρέα»\nΗ βουλευτής της Χρυσής Αυγής μιλώντας στην εκπομπή «Μεσημεριανή Μελέτη» αποκάλυψε πως με την βουλευτή του ΚΚΕ είναι μακρινές ξαδέρφες και μικρές έκαναν υποχρεωτικά παρέα. Παράλληλα αναφερόμενη στην επίθεση του Ηλία Κασιδιάρη στην Λιάνα Κανέλλη και την Ρένα Δούρου είπε πως ο εκπρόσωπος Τύπου της Χρυσής Αυγής καλά τους έκανε και τους επιτέθηκε.\n«Ο κύριος Κασιδιάρης δέχτηκε μια προσωπική επίθεση, ήταν προγεγραμμένο αυτό να γίνει και πιστεύω ότι κάθε άνθρωπος με αξιοπρέπεια αντιδρά έτσι είτε ο άλλος είναι γυναίκα είτε άντρας... επιτέθηκε πρώτη η κυρία Κανέλλη».\nΑκόμα, δήλωσε πως δεν είναι φεμινίστρια υποστήριξε πως η Λιάνα Κανέλλη είναι και εύσωμη και έτσι όταν έσπρωξε τον Ηλία Κασιδιάρη θα μπορούσε να τον ρίξει κάτω, γιατί μπορεί να είναι δυνατός, αλλά μπορεί να αντέξει να σηκώσει μέχρι έναν συγκεκριμένο αριθμό κιλών.\nΠρόσθεσε μάλιστα πως οι άνθρωποι που τάχθηκαν υπέρ του εκπροσώπου της Χρυσής Αυγής μέχρι σήμερα ήταν τα μέλη της οργάνωσης και φυσικά ο αρχηγός τους Νίκος Μιχαλολιάκος. Κανείς δεν θεώρησε απαράδεκτο το γεγονός ότι το θύμα ήταν μία γυναίκα. Μάλιστα, σήμερα, μία γυναίκα της Χρυσής Αυγής λέει την δική της άποψη πάνω στο θέμα.\n▼ Ιουν 19 (35)\n«Αινείτε τον Θεόν εν τυμπάνω και χορώ» στην Ευαγγε...\nΜετέφεραν 560 λαθραία πακέτα τσιγάρα - Τους έπιασε...\nΣοκ - Πατέρας σκότωσε τα τρία μικρά παιδιά του και...\nΑΛΙΒΕΡΙ: 22χρονος νεκρός - Το Ι.Χ. "καρφώθηκε" σε ...\nΚουβέλης: Προχωράμε αν υπάρξει σύμπτωση σε προγραμ...\nΟ Δήμος Χαλκιδέων αποκλείστηκε από τα κοινοτικά πρ...\nΤον έπιασε vα κλέβει και ο ιδιοκτήτης του γέμισε τ...\nΣουλτς: Περισσότερος χρόνος και όχι χρήματα για τη...\nBINTEO - Μπέζος: Το χαστούκι του Κασιδιάρη συμβολί...\nΒερολίνο προς Αθήνα: Αναδιαπραγμάτευση τέλος, δεν ...\nΗ σύζυγος του Μιχαλολιάκου είναι ξαδέρφη της Κανέλ...


Ιδέα για μπομπονιέρες! Φτιάχνω μόνη μου! | bombonieres.com.gr\nHome Blog Μπομπονιέρα σε κουτί με νεράιδα!\nΜπομπονιέρα σε κουτί με νεράιδα!\nNewman 12 Ιανουαρίου 2013 Υλικά\nΠρωτότυπες ιδέες για οικονομικές μπομπονιέρες!\nΜπομπονιέρα σε κουτί κραφτ με ζωγραφιά νεράιδα και κορδέλα λιλά. Μία διαφορετική νεράιδα σε κάθε κουτάκι. Αυτό κάνει κάθε μπομπονιέρα μοναδική!\nΤα υλικά που θα χρειαστώ είναι τα εξής:\n1. κουτί κραφτ με χαρτί αφής\n2. παλιές ζωγραφιές\nΜπομπονιέρα σε κουτάκι με νεράιδα!\nΣυνταγή μπομπονιέρας: Παίρνω το καπάκι από το κουτί και κολλάω τη ζωγραφιά νεράιδα. Τοποθετώ μέσα στο κουτί και πάνω στο χαρτί αφής τα κουφέτα και κλείνω το κουτί. Τυλίγω με την κορδέλα και κάνω ένα μικρό γλυκό φιογκάκι. Η μπομπονιέρα μου είναι έτοιμη!\nΤα συστατικά της μπομπονιέρας στοίχισαν: κουτί 0,45 €, νεράιδα 0,08€, κορδέλα περίπου 0,15€ συν τα κουφέτα της επιλογής μου. Η τιμή για τα κουφέτα εξαρτάται από το ποια γεύση και πόσα θα βάλουμε μέσα στη μπομπονιέρα. Στο σύνολο, τα υλικά για μία μπομπονιέρα ξεκινούν από 0,68€ συν τα κουφέτα Χατζηγιαννάκη.\n050392 Κουτί κραφτ 7×8.5x3cm με χαρτί αφής 0,45 €\n600002 Μάμελοκ σκαλιστά νεράιδες (1 φύλλο με 12 νεράιδες) 0,95 €\n095230 Κορδέλα οικολογική με κεντρικό λευκό γαζί 6mm σε καρούλι 20 μέτρων 4,50 €\nΣελίδες σχετικά με τα κουφέτα:\nΠόσα κουφέτα να βάλω και γιατί?\n3 πράγματα που πρέπει να διαβάσεις πριν φτιάξεις μπομπονιέρες!\nΚουφέτο με τα ονόματα και την ημερομηνία γάμου/βάπτισης?…Πώς το φτιάχνω\nμε τα χρώματα που θέλω?\nΓλυφιτζούρια και marshmallows για τα παιδιά!\nDIYΚουτίΚουφέταΚουφέτα ΧατζηγιαννάκηΝεράιδαΦτιάχνω μόνη μου!Χατζηγιαννάκη


Ο φράχτης που όλοι τώρα θέλουν | Protagon.gr\nΑν δεν είχε κατασκευαστεί ο φράχτης στον Εβρο, το τριήμερο της Καθαράς Δευτέρας θα είχαν πέσει κορμιά. Και όμως, όταν ξεκίνησε η κατασκευή του, κόμματα, ΟΤΑ και συνδικαλιστές της Αστυνομίας ήταν απέναντι. Τώρα άπαντες, ακόμα και ο ΣΥΡΙΖΑ, επιδοκιμάζουν την απόφαση για επέκτασή του. Ο διεθνιστικός οίστρος του 2015 εξαερώθηκε από την πραγματικότητα\nΚώστας Γιαννακίδης 27 Μαΐου 2020, 21:50\nΗ πρώτη φορά που ακούσαμε για τον φράχτη στον Έβρο, ήταν το 2010, από τον Χρήστο Παπουτσή που, ως αρμόδιος υπουργός, έθεσε το σχέδιο σε τροχιά υλοποίησης. Με εξαίρεση τη δημοτική αρχή Ορεστιάδας, όπου και οριοθετήθηκε η κατασκευή, δεν ήταν πολλοί εκείνοι που πέταξαν τη σκούφια τους στον αέρα.\nΟι φορείς Τοπικής Αυτοδιοίκησης του Έβρου είχαν αντιρρήσεις. Λογικό. Αν προστατευτεί ένα σημείο, κάποια άλλα θα εκτεθούν ως πιο ευάλωτα. Οι συνδικαλιστές της Αστυνομίας είπαν ότι ο φράχτης δεν προσφέρει κάτι το ουσιαστικό αφού τα περάσματα είναι πολλά- δεν εξηγούσαν, όμως, γιατί τους ενοχλεί να υπάρχουν μερικά περάσματα λιγότερα. Και, φυσικά, τα κόμματα και οι οργανώσεις της Αριστεράς κατήγγειλαν την κατασκευή ως απάνθρωπη μεθόδευση κατά του δικαιώματος προσφύγων και μεταναστών στην ελεύθερη μετακίνηση. Ακόμα και όταν ο ΣΥΡΙΖΑ έγινε κυβέρνηση, η νεολαία του κόμματος διαδήλωνε εναντίον του φράχτη, ζητώντας ανοιχτά σύνορα και χαρτιά για όλους.\nΣτο μεταξύ, όμως, από το 2010, μέχρι το 2012 που, επί Δένδια, ξεκίνησε η κατασκευή, η αύξηση των ροών ήταν εκθετική. Χρειάστηκαν 6.000 κυβικά μέτρα σκυρόδεμα, 800 τόνοι χάλυβα και 140 χιλιόμετρα σύρμα. Όταν ολοκληρώθηκε ο φράχτης, περιορίστηκαν θεαματικά οι παράνομες διελεύσεις κατά μήκος των 11 χιλιομέτρων που καλύπτει. Αυξήθηκαν, βέβαια, οι αφίξεις από τη θάλασσα. Δεν σημαίνει, όμως, ότι η κατασκευή του φράχτη ήταν μία τρύπα στο νερό. Αυτό αποδείχθηκε το τριήμερο της Καθαράς Δευτέρας. Αν δεν υπήρχε ο φράχτης, θα έπρεπε να πέσουν κορμιά, εκτός και αν οι ελληνικές δυνάμεις ασφαλείας επέτρεπαν την ελεύθερη διέλευση χιλιάδων ανθρώπων.\nΤώρα η κυβέρνηση εξαγγέλλει την επέκταση του φράχτη στα 40 χιλιόμετρα, ίσως αργότερα και στα 60. Και εδώ, πάνω από το συρματόπλεγμα, προβάλλει κάτι χαριτωμένο. Δεν υπάρχει κανένας που να έχει αντίρρηση για τον φράχτη. Αν στο ΣΥΡΙΖΑ δεν είχαν δουλειά για να «Μείνουμε Ορθιοι», ίσως ανέβαιναν για εθελοντικά μεροκάματα στην Έβρο. Ο Νίκος Βούτσης δήλωσε ότι «ο φράχτης μπορεί και πρέπει να γίνει». Και όσο και αν έψαξα, πέρα από τις ανακοινώσεις που αναρτώνται στο indymedia, δεν βρήκα κάποιον να διαφωνεί με την επέκταση του φράχτη.\nΛογικό. Η πραγματική ζωή δίνει συνήθως καρπαζιές ή, στην καλύτερη περίπτωση, μερικά φιλικά χτυπήματα στην πλάτη. Ο διεθνιστικός οίστρος του 2015 εξαερώθηκε από την πραγματικότητα. Και τα ιδεολογήματα, όσο και αν ευδοκιμούν σε συνθήκες δοκιμαστικού σωλήνα, όταν δοκιμάζονται από την αλήθεια χάνουν την ουσία τους. Δεν αποκλείεται δε, όταν παραδοθεί το πρώτο κομμάτι της επέκτασης να δούμε και υπερκομματική παρουσία μπροστά στο συρματόπλεγμα. Από δίπλα και οι φορείς της Τοπικής Αυτοδιοίκησης, οι συνδικαλιστές της Αστυνομίας και κανένας πρώην νεολαίος του ΣΥΡΙΖΑ που αναβαθμίστηκε σε στέλεχος.


8+1 Τροφές για χρυσαφένια επιδερμίδα\nΑντί να κάθεσαι στον ήλιο όλη την μέρα, άνοιξε το ψυγείο σου και θα βρεις τροφές που επιταχύνουν την διαδικασία του μαυρίσματος.\nΚάτι που πρέπει να θυμάσαι - αν και δεν είναι διατροφική συμβουλή αλλά οφείλω να το υπενθυμίζω- είναι ότι πρέπει να φοράς το αντηλιακό σου, που πέρα από την προστασία που θα σου προσφέρει, θα σου χαρίσει και ομοιόμορφο μαύρισμα, με δείκτη προστασίας. Θα μαυρίσεις πίστεψε με και ταυτόχρονα θα προστατεύεσαι από την υπεριώδη ακτινοβολία, που είναι ο εχθρός της υγείας και του δέρματος.\nΑς πάμε τώρα στο θέμα μας και έχω καλά νέα για σένα που είσαι λάτρης του χρυσαφένιου μαυρίσματος αφού μπορείς με κάποιες τροφές να ενισχύσεις το μαύρισμα σου.\nΗ μελανίνη είναι πολύ σημαντική χρωστική για την υγεία του δέρματος, καθώς το προστατεύει από την επιβλαβή επίδραση της ηλιακής ακτινοβολίας και παράλληλα θα βοηθήσει να πάρεις το χρώμα που επιθυμείς. Η παραγωγή της αυξάνεται με την έκθεση στον ήλιο, ωστόσο τα τελευταία χρόνια έχει διαπιστωθεί πως και η διατροφή ενισχύει τη δράση της. Ουσίες που βοηθούν την παραγωγή της μελανίνης είναι τα καροτενοειδή, οι βιταμίνες του συμπλέγματος Β, το σελήνιο, ο χαλκός και τα φλαβονοειδή, τα οποία και καταστρέφουν τις ελεύθερες ρίζες που δημιουργούνται.\n-Αβγά. Περιέχουν άφθονη βιταμίνη Α και αμινοξέα που ενισχύουν την παραγωγή της μελανίνης και της βιταμίνης Β2, η οποία αποτελεί άριστο θρεπτικό συστατικό για το δέρμα.\n-Θαλασσινά. Διαθέτουν αυξημένη περιεκτικότητα σε σελήνιο και ψευδάργυρο.\n-Καρότα. Περιέχουν 87% νερό, μεγάλες ποσότητες σε β-καροτένιο. Ενυδατώνουν το δέρμα και θα βοηθούν να μαυρίσεις ομοιόμορφα.\n-Βερίκοκα. Τα αγαπημένα φρούτα του καλοκαιριού, αποτελούν συμπυκνωμένη πηγή β-καροτίνης (που ενισχύει το μαύρισμα) και έχουν ισχυρή αντιοξειδωτική δράση.\n-Αμύγδαλα. Μια χούφτα αμύγδαλα καλύπτει περίπου το 60% της καθημερινής σου ανάγκης σε ριβοφλαβίνη. Επίσης είναι πλούσια σε βιταμίνη Ε, η οποία είναι αναγκαία για την παραγωγή μελανίνης.\n-Μπρόκολο, σπανάκι και σπαράγγια είναι τα κυριότερα λαχανικά που βοηθούν στην παραγωγή μελανίνης.\n-Πολύχρωμες πιπεριές. Έχουν 92% περιεκτικότητα σε νερό και είναι πλούσιες σε βιταμίνη C, θειαμίνη, βιταμίνη Β6, β-καροτένιο και φυλλικό οξύ\n-Το ελαιόλαδο, το αβοκάντο και τα φυτικά έλαια. Είναι πλούσια σε καλά λιπαρά, τα οποία προστατεύουν από τις ρυτίδες, ενώ παράλληλα ενισχύουν την δράση της μελανίνης και την ελαστικότητα του δέρματος.\n-Μάνγκο. Το μάνγκο είναι πλούσιο σε βιταμίνη Α και σύμφωνα με τους επιστήμονες είναι ιδανικό για εσένα που θέλεις το καλοκαίρι να έχεις πιο τροπική όψη.


email Στους γάµους δεν υπάρχουν βεβαιότητες, εκτός από µία: δεν έρχονται όλοι οι καλεσµένοι µε τις καλύτερες προθέσεις. Για να είµαστε ακριβείς, είναι σίγουρο ότι κάποιοι θα παραβρεθούν και θα σου ευχηθούν στο γάµο σου µόνο και µόνο για να ελέγξουν ότι τα πράγµατα δεν είναι του γούστου τους, να καταγράψουν παραλείψεις κι έτσι να έχουν hot θέµα συζήτησης µε τους κοινούς γνωστούς σας για τις κρύες νύχτες των επόµενων τριών χειµώνων. Παρ' όλα αυτά, δεν είναι δυνατό να πρέπει το ζευγάρι να πουλήσει έναν κερατοειδή έκαστος για να διοργανώσει ένα event που θα κάνει και την πιο κακοπροαίρετη θεία να φάει το καπέλο της. Οπωσδήποτε, εν µέσω κρίσης, τα µπάτζετ είναι γενικώς περιορισµένα -µόνο που, ειδικά για την περίσταση, χρειάζεται ιδιαίτερη προσοχή για να µην µπερδευτεί το οικονοµικό µε το φτηνό και ακόµα χειρότερα µε το φτηνιάρικο. Γιατί αυτή είναι µια µέρα που θα µείνει αξέχαστη -και όχι µόνο σε αυτήν που φορούσε το άσπρο φόρεµα.\nΔεν υπάρχει αµφιβολία ότι το ανοιχτό µπαρ είναι για το γαµήλιο προϋπολογισµό ανοιχτή πληγή. Οι επιλογές που σας δίνονται όταν προγραµµατίζετε το πάρτι φαίνονται πολλές, αλλά στην πραγµατικότητα είναι µόνο µία: ανοιχτό µπαρ. Αν εσείς και οι καλεσµένοι σας δεν ανήκετε σε κάποια θρησκευτική σέχτα που απαγορεύει το αλκοόλ ή αν δεν είστε όλοι αλκοολικοί σε απεξάρτηση, είναι µάλλον απίθανο να σερβίρετε µόνο ανθρακούχο νερό και πορτοκαλάδα. Στους γάµους οι άνθρωποι πίνουν και σε πολλές περιπτώσεις περισσότερο απ' ό,τι τρώνε. Η µέση λύση, να σερβίρετε δηλαδή µόνο κρασί και µπίρα, δεν θα σας κάνει ιδιαίτερα δηµοφιλείς στους καλεσµένους που υποφέρουν από καούρες. Μπορείτε βέβαια να ορίσετε την ελεύθερη κατανάλωση ελαφρών ποτών και να πληρώσετε ξεχωριστά για όσα άλλα καταναλωθούν, αλλά κι αυτή η λύση δεν συµφέρει απαραίτητα, ειδικά αν οι καλεσµένοι στην πλειονότητά τους κατεβάζουν τα δωδεκάρια ουίσκι µε τέτοια ταχύτητα που θα έπρεπε να κυκλοφορούν στο χώρο της δεξίωσης µε το µπουκάλι σε οροστάτη. Καλύτερα λοιπόν να δαγκώσετε τη σφαίρα και να χρεωθείτε ένα αξιοπρεπές ανοιχτό µπαρ κι ας µη διαθέτει το τάδε µολτ που απέσταξαν καλόγριες από το Γκάλαγουεϊ µε τα χεράκια τους -κανείς δεν θα το προσέξει. Σε κάθε περίπτωση, ποτέ, αλλά ποτέ, µη διανοηθείτε να αφήσετε τους καλεσµένους σας να πληρώσουν τα ποτά τους. Πρώτον, σας έχουν ήδη κάνει δώρο γάµου οπότε ένα ποτό το δικαιούνται. Δεύτερον, οι άνθρωποι δεν πηγαίνουν στους γάµους µε λεφτά κι όταν ο µπάρµαν τους τα ζητάει όχι µόνο αιφνιδιάζονται αλλά δεν έχουν και να του τα δώσουν. Τρίτον, οι καλεσµένοι στους γάµους δεν πληρώνουν, τέλος. Αν ήθελαν να πληρώσουν θα πήγαιναν σε ένα κανονικό µπαρ, όπου δεν θα ήταν υποχρεωµένοι να βλέπουν και τη θεία σας τη Μαριγώ να χορεύει τα καλαµατιανά της, καταλαβαίνετε.\nΕπίσης στους γάµους οι άνθρωποι χορεύουν. Δεν χρειάζεται να χαλάσετε µια περιουσία για το σάουντρακ της µεγάλης µέρας, αλλά δεν επιτρέπεται κιόλας να το αφήσετε τελείως στην τύχη. Και όταν λέµε στην τύχη εννοούµε στον ξάδελφο dj που αυτοπροτείνεται για τη θέση όλο προθυµία αλλά στις περισσότερες περιπτώσεις θα ακολουθήσει ένα από τα δύο σενάρια καταστροφής. Αν είναι 35άρης και part time dj η µουσική στο γάµο σας θα ακολουθήσει ένα πολύ συγκεκριµένο πρόγραµµα µε συνέπεια Άγγλου αριστοκράτη: λίγο '80s να ξεκινήσει το κέφι, λίγο '60s να ανέβουν στην πίστα τα συµπεθέρια, λίγο λάτιν να δείξει την τέχνη της και η ξαδέλφη που έχει φάει τα παρκέ της σχολής χορού µε το κουτάλι, λίγο ελληνικά να ανάψουν τα αίµατα, ξαφνικά λίγο ροκ γιατί ποτέ δεν ξέρεις ποιος µπορεί να έχει έρθει, µετά λαϊκά γιατί γάµος χωρίς νταλκάδες δεν υπάρχει, πριν το τέλος ρεµπέτικα διότι µόνο τέτοια χορεύει ο γαµπρός και οι φίλοι του και γκραν φινάλε µε δηµοτικά για να τιµήσουµε τους καλεσµένους που δεν υπέκυψαν στην αστυφιλία και διένυσαν πάνω από διακόσια πενήντα χιλιόµετρα για να έρθουν στο γάµο, µε το τρακτέρ. Η άλλη εκδοχή είναι ο ξάδελφος να έχει κλείσει µόλις τα 23, να ακούει µόνο αυτά που οι 23χρονοι θεωρούν προχωρηµένα και επίσης να µην καταδέχεται να παίξει κάτι πιο εµπορικό και vintage από τους Arcade Fire. Σε αυτή την περίπτωση οι άνω των 50 καλεσµένοι σας θα πιστέψουν ότι τα ηχεία έχουν χαλάσει και θα κάνουν απλά υποµονή, ενώ το ηλικιακό γκρουπ 30-50 θα κατευθυνθεί στο µπαρ, όπου το καλό που σας θέλουν είναι να είναι ανοιχτό. Η πιο ασφαλής επιλογή είναι να προσλάβετε έναν επαγγελµατία και να επιµεληθείτε µαζί το play list. Δεν χρειάζεται να είναι ο Tiesto, οπότε δεν θα σας στοιχίσει υπερβολικά. Οµοίως µην αφήσετε κάποιον τρίτο, π.χ. τον κιµπάρη πεθερό σας, να προσλάβει ένα συγκρότηµα για να παίξει στο γάµο σας. Οk, θα είναι οικονοµικό γιατί είναι δώρο, αλλά µετά τη δέκατη έκτη επανάληψη του «έλα να πάµε στο νησί η µάνα σου, εγώ κι εσύ» µόνο ευχαριστώ δεν θα θέλετε να πείτε. Νοµίζατε ότι θα σας έφερνε τους Vinylicious;\nΟι γυναίκες που θα κόψουν κάτι που αφορά την εµφάνισή τους από το µπάτζετ του γάµου τους είναι πιο σπάνιες και από το αλπικό εντελβάις. Λογικό, τη µέρα που θεωρείς τη σηµαντικότερη της ζωής σου θέλεις να είσαι κάτι παραπάνω από όµορφη. Και η αισθητική κάθε νυφικού είναι θέµα γούστου: ως γνωστόν το κιτς της µιας είναι το λουσάτο της άλλης. Αυτό που δεν πρέπει να κάνετε είναι εκπτώσεις στο ύφασµα, διότι το νυφικό επιτρέπεται σε κάποιο βαθµό να κάνει εντύπωση, αλλά όχι επειδή τρίζει. Ή επειδή θα µπορούσε να σταθεί όρθιο και µόνο του. Επίσης προσοχή στο να είναι καλοραµµένο καθώς, συνήθως, ωραία νύφη είναι η νύφη που αναπνέει. Όσο κρατάτε αυτά τα στάνταρ, µπορείτε να διαλέξετε όποιο φόρεµα ταιριάζει στο στιλ σας. Προσοχή επίσης και στα τυποποιηµένα πακέτα make-up και χτενίσµατος. Πολλά συνοικιακά κοµµωτήρια θα σας θέλξουν µε τις χαµηλές τιµές τους, αλλά κινδυνεύετε να πάτε στο γάµο σας µε ποστίς σε διαφορετικό χρώµα από τη ρίζα σας, µε πορτοκαλί απόχρωση στο δέρµα ή µε «µακιγιάζ νύφης» τόσο προκάτ που θα µπορούσε να γίνεται και µε στένσιλ. Δεν είναι απαραίτητο να αποφύγετε ένα καλό οικονοµικό πακέτο, αλλά για λόγους ασφαλείας πρέπει να κάνετε περισσότερες πρόβες. Όχι, µία δεν φτάνει πάντα.\nΟι φωτογραφίες του γάµου είναι για τα περισσότερα νοικοκυριά κάτι µεταξύ pet και εικονοστασίου. Τις βγάζουν έξω, τις κοιτάζουν (µερικοί τις χαϊδεύουν κιόλας, συνήθως πριν από το διαζύγιο, αλλά αυτό είναι άλλη ιστορία), τις δείχνουν σε όποιον ενδιαφέρεται, τις τοποθετούν σε περίοπτα σηµεία µαζί µε άλλα γαµήλια παραφερνάλια. Ως εκ τούτου δεν τις αναθέτουµε σε κάποιον που µπορεί να µας καταστρέψει την ανάµνηση οριστικά και διά παντός. Μαρτυρίες παθόντων ζευγαριών κάνουν λόγο για φίλους που ασχολούνταν µε τη φωτογραφία ερασιτεχνικά και ανέλαβαν να φωτογραφίσουν το γάµο, έτσι, για µια πιο προσωπική µατιά, αλλά για κάποιους αδιευκρίνιστους λόγους το φιλµ χάθηκε/κάηκε/δεν υπήρξε ποτέ ή ο υπολογιστής κράσαρε και ό,τι σώθηκε γεµίζει το γαµήλιο άλµπουµ κατά το ένα εικοστό πέµπτο. Επίσης δεν αναθέτουµε τις φωτογραφίες (αλλά και το βίντεο) του γάµου µας στο συµπαθητικό κυριούλη που έχει το φωτογραφείο στη γωνία και κάνει καλές τιµές. Αφενός αυτή η φωτογραφική τεχνοτροπία βγάζει τις νύφες σαν εντοιχισµένες στο πλάι του γαµπρού/στο πίσω κάθισµα του αυτοκινήτου/κάτω από τη λεύκα, αφετέρου υπάρχει περίπτωση να σας πείσουν να καταλήξετε στη βιτρίνα του φωτογραφείου χαµογελώντας στους περαστικούς µε νυφικό, γεγονός που από µόνο του δεν έχει έτσι κι αλλιώς καµία λογική. Τα βίντεο αυτής της λογικής αναβιώνουν την καλτ αισθητική της βιντεοκασέτας του '80, πράγµα που είναι οk µόνο αν σκοπεύετε να προβάλετε το βίντεο του γάµου σας στο Gagarin. Καλύτερα χώστε µια κάµερα στο χέρι του µικρού σας αδελφού, θα είστε πιο ασφαλής. Ναι, κι ας είναι 11 ετών.\nΆλλες λεπτοµέρειες που δεν πρέπει να θυσιάσετε για λόγους οικονοµίας:\n* Μην καλείτε όλο τον κόσµο στην εκκλησία αλλά µερικούς µόνο στο πάρτι. Υποτίθεται ότι στην εκκλησία είναι το µυστήριο, το ιερό, το σηµαντικό, οπότε εκεί είναι που θέλετε τους πιο κοντινούς σας ανθρώπους. Κατανοητό ότι για τη δεξίωση χρεώνεστε µε το κεφάλι, αλλά αν κάνετε επιλογή των καλεσµένων σε Α και Β κατηγορίας θα φανεί σαν να καλέσατε όλους τους άλλους απλώς για να σας κάνουν δώρο. Και δεν είναι ωραίο. Αν δεν µπορείτε να κάνετε τόσο ανοιχτό πάρτι, καλέστε γενικά λιγότερο κόσµο.\n* Μην παραθέσετε έναν τεράστιο µπουφέ µε κακό, φτηνό φαγητό που δείχνει πλούσιος αλλά δεν είναι. Η ποσότητα δεν δείχνει αρχοντιά, η ποιότητα είναι που έχει σηµασία. Οι άνθρωποι γενικά παρεξηγούνται όταν τους ταΐζεις πλαστικοποιηµένες τροφές και το φαγητό φυσικά µένει στον µπουφέ φωνάζοντας έτσι ότι δεν άρεσε σε κανένα. Ειλικρινά, ανάλατο ρύζι µε κύβους καρότου σε γάµο;\nΠερισσότερα άρθρα και ρεπορτάζ αγοράς για τον γάμο που σχεδιάζετε στο gamos.gr ΜΟΔΑ


Καταπολέμηση Ψύλλων, αντιμετώπιση ψύλλων - Απολυμαντική Γεωπονική\nΠρόκειται για άπτερα, αιμομυζητικά έντομα της οικογένειας Siphonaptera, τα οποία συναντώνται ως παράσιτα και του αστικού περιβάλλοντος. Ενώ το μέγεθος τους είναι πολύ μικρό (1,5-4mm), το τελευταίο ζεύγος ποδιών τους είναι αρκετά μεγάλου μήκους και εξαιρετικά δυνατό, μορφολογικό χαρακτηριστικό που τα βοηθά να κάνουν πολλαπλά και μεγάλα άλματα (μέχρι και 60cm).\nΕίναι έντομα εκτοπαράσιτα, τρέφονται δηλαδή στην επιφάνεια του σώματος του ξενιστή τους, που μπορεί να είναι θερμόαιμα θηλαστικά όπως η γάτα, ο σκύλος, ο άνθρωπος, τα αιγοπρόβατα ή ακόμα και πτηνά.\nΦωλιάζουν πάντα σε σημεία πιο βρώμικα ή και πλούσια σε οργανική ύλη, ενώ λόγω μικρού μεγέθους συχνά εισχωρούν σε ρωγμές και σχισμές που προτιμούν να εναποθέτουν τα αυγά. Δυνητικά σημεία του πληθυσμού τους σε κατοικημένους χώρους είναι οι ενώσεις των επιφανειών (ειδικά επίπλων όπως κρεβάτια, καναπέδες κ.λπ., ταπετσαρίες, επενδύσεις επίπλων, υφάσματα καθισμάτων, λεπτομέρειες χαλιών, πρίζες-διακόπτες κ.α.). Σε εξωτερικούς χώρους ο πληθυσμός τους μπορεί να συναντάται στο χώμα, σε ρωγμές τοίχων ή άλλων υλικών, σε μέρη που κοιμούνται τα κατοικίδια, και άλλα χαμηλά κυρίως σημεία.\nΤα αυγά εκκολάπτονται σε λίγες ημέρες και τα προνυμφικά στάδια του ψύλλου εξέρχονται από τις φωλιές για αναζήτηση ξενιστή. Για να ολοκληρώσουν το βιολογικό του κύκλο απαιτείται κατανάλωση αίματος.\nΤα είδη που παρασιτούν σε θηλαστικά είναι σε κάποιο βαθμό ανθρωπόφιλα με συνέπεια να προκαλούν τσιμπήματα και στον άνθρωπο αν και δεν είναι ο κύριος ξενιστής τους. Τα τσιμπήματα από ψύλλους στον άνθρωπο εμφανίζονται κυρίως στα χαμηλά σημεία των ποδιών κάτω από το γόνατο και ιδιαίτερα κοντά στον ταρσό. Είναι αρκετά επώδυνα και προκαλούν έντομο κνησμό, οίδημα (πρήξιμο) και κάποιες φορές εκτεταμένες δερματίτιδες που μπορεί ως συνέπεια αλλεργικής αντίδρασης να επεκταθούν σε όλο το σώμα.\nΟι ψύλλοι είναι ολομετάβολα έντομα (αυγό-προνύμφη-νύμφη-ακμαίο) και ο βιολογικός τους κύκλους αν και τους θερινούς μήνες δεν ξεπερνάει τις 15-20 ημέρες, μπορεί να φτάσει μέχρι και τους 4 μήνες (σε πιο χαμηλές θερμοκρασίες). Συνήθως σε μία κοινωνία ψύλλων ο αριθμός των αυγών καταλαμβάνει το 50% του πληθυσμού, των νυμφών και των προνυμφών το 40% και των ενήλικων εντόμων το 10%.\nΈτσι εκτός από την άμεση κατάρριψη των προνυμφικών σταδίων και των ακμαίων μας ενδιαφέρει πάντα και η έμμεση καταπολέμηση των αυγών. Αυτή επιτυγχάνεται με τη χρήση εντομοκτόνων με μεγάλη υπολειμματική δράση σε συνδυασμό με προνυμφοκτόνα. Τα προνυμφοκτόνα ή IGRs (Insect Growth Regulators) παρεμποδίζουν το σχηματισμό χητίνης κατά τη δημιουργία του εξωσκελετού.\nΚαταπολέμηση ψύλλων ή αντιμετώπιση ψύλλων\nΗ απεντόμωση που θα πραγματοποιηθεί εξαρτάται από το χώρο που έχουν εμφανιστεί (αν είναι εσωτερικός ή εξωτερικός, αν έχει χώμα ή πράσινο κ.α.), το είδος, τα πιθανά σενάρια της πρώτης μεταφοράς τους, τον πληθυσμό κ.λπ. Η απεντόμωση συχνά συγχέεται με την απολύμανση και έχει λανθασμένα επικρατήσει η απολύμανση. Η καταπολέμηση των ψύλλων μπορεί να γίνει με υπολειμματικούς ψεκασμούς, εκνέφωση ή νεφελοποίηση, καπνιστικά σκευάσματα ή και συνδυασμό τους.\n1. Απολύμανση χώρων με νεφελοποίηση\nΗ μέθοδος της εκνέφωσης για την καταπολέμηση ψύλλων, στηρίζεται στον πολυμερισμό του εντομοκτόνου διαλύματος που χρησιμοποιείται, σε πολύ μικρής διαμέτρου σταγόνες (20-80μm), με σκοπό την άμεση καταπολέμηση των ακμαίων εντόμων και των προνυμφών που βρίσκονται κοντά στις επιφάνειες και λεπτομέρειες των επίπλων. Το εντομοκτόνο διέρχεται με μεγάλη δύναμη και σαν νέφος εισχωρεί σε όλα τα δυνητικά σημεία με πληθυσμούς των εντόμων. Πέρα από την άμεση κατάρριψη του πληθυσμού δημιουργείται -εξαιτίας της υπολειμματικής δράσης του εντομοκτόνου- ένα φιλμ προστασίας σε όλες τις επιφάνειες του χώρου, με σκοπό την θανάτωση όλων των ακμαίων που περνούν από αυτές κατά την αναζήτηση τροφής. Είναι δυνατόν σε περιπτώσεις με μεγάλους πληθυσμούς κοριών να χρειαστεί και επαναληπτική εφαρμογή καταπολέμησης μετά από 5-8 ημέρες. Στην περίπτωση καταπολέμησης σε διαμέρισμα, η απολύμανση χώρων με νεφελοποίηση, επιφέρει τα καλύτερα αποτελέσματα συγκριτικά με άλλες μεθόδους ή τεχνικές.\n2. Απολύμανση με ατμό (θερμική καταπολέμηση)\nΜία από αυτές τις εφαρμογές με ικανοποιητικά αποτελέσματα, στην περίπτωση που δεν μπορούν να χρησιμοποιηθούν εντομοκτόνα, είναι η απολύμανση με ατμό (υπέρθερμος ξηρός ατμός). Η απολύμανση για ψύλλους με την συγκεκριμένη μέθοδο που θεωρείται βιολογική καταπολέμηση ψύλλων, εφόσον γίνει αναλυτικά είναι δυνατόν να λύσει το πρόβλημα και μάλιστα με την πρώτη επίσκεψη. Επίσης στην περίπτωση παρουσίας εντόμων σε κρεβάτια και στρώματα (ψύλλοι στο στρώμα ή στον καναπέ) που είναι και το πιο πιθανό, η κατάρριψη του πληθυσμού είναι άμεση. Πέραν των άλλων επιτυγχάνεται και η απολύμανση στρωμάτων και καναπέδων από μικρόβια ή ακάρεα της σκόνης ή άλλα (απολύμανση για ακάρεα ή μικροβιοκτόνία).\nΠέραν από αυτές τις μεθόδους, ιδιαίτερη σημασία πρέπει να δοθεί στην προετοιμασία του χώρου, όπως επιμελής καθαρισμός, τήρηση βασικών κανόνων υγιεινής και πλύσιμο κλινοσκεπασμάτων σε μεγάλη θερμοκρασία. Όταν δεν πραγματοποιηθεί άμεσα η εφαρμογή καταπολέμησης των ψύλλων, υπάρχει το ενδεχόμενο ραγδαίας αύξησης του πληθυσμού τους και μάλιστα σε πολύ μικρό χρονικό διάστημα. Συναντώνται συχνά σε κρεβάτια και στρώματα (ψύλλοι στο στρώμα ή στον καναπέ) και αυτό έχει ως συνέπεια όταν η προσβολή είναι προχωρημένη και ο πληθυσμός τους μεγάλος, να απαιτείται ακόμα και να πεταχτούν τα έπιπλα. Οι εφαρμογές πρέπει να γίνονται με σκοπό την επίλυση του προβλήματος αλλά και τη διατήρηση της υγείας των εμπλεκομένων από ειδικά συνεργεία απολύμανσης.


ΜΙΚΡΟΜΕΣΑΙΟΣ ΠΑΤΡΙΩΤΗΣ: Αναξίμανδρος: Η κοσμολογική του αντίληψη για το «άπειρον» ως την Αρχή των πάντων\nΟ Αναξαγόρας επικεντρώθηκε και παρατήρησε την αντίθεση μεταξύ θερμού – ψυχρού και μεταξύ υγρού – ξηρού στοιχείου. Θεώρησε, λοιπόν, λογικό η αρχή του κόσμου να αναζητηθεί σε μια άλλη πηγή που δημιούργησε αυτές τις αντιθέσεις, παρά να θεωρηθεί κάποιο από αυτά τα στοιχεία ως επικρατέστερο έναντι των άλλων και πρωταρχικό. Κατά την άποψη του, το άπειρο δεν ήταν ...\nμείγμα των υλικών στοιχείων, ούτε άυλη νοητική αρχή, αλλά ύλη που περιέχει τα πάντα. Από το άπειρο αποσπώνται οι αντίθετες ύλες «ψυχρόν» και «θερμόν» και από την ανάμιξη τους το νερό, από το οποίο προκύπτουν τα άλλα στοιχεία, η γη, ο αέρας και η φωτιά. Ακολούθως, από τον αέρα και τη φωτιά σχηματίζονται τα αστέρια που έχουν την λάμψη της φωτιάς και την ρυθμική κίνηση των ρευμάτων του αέρα.


Το Blackbell είναι ο απλούστερος τρόπος για να διαχειριστείτε τις επιχειρήσεις κοινωνικής δικτύωσης που διαχειρίζονται τα κινητά σας\nΖούμε σε έναν κόσμο που αντιμετωπίζει ο κόσμος, όπου σχεδόν όλα γίνονται σε απευθείας σύνδεση. Αυτός είναι ο λόγος για τον οποίο πρέπει να είστε σε θέση να διαχειριστείτε τις επιχειρήσεις διαχείρισης κοινωνικών μέσων όπου κι αν βρίσκεστε. Με το Blackbell Mobile App, μπορείτε να δημιουργήσετε τον ιστότοπό σας στο διαδίκτυο, να διαχειριστείτε το περιεχόμενό σας, τις πληρωμές, την εξυπηρέτηση πελατών και το προσωπικό σας ημερολόγιο στο smartphone σας οποιαδήποτε στιγμή και οπουδήποτε.\nΘέλετε να δημιουργήσετε έναν ιστότοπο για τη διαχείριση των κοινωνικών μέσων σας, αλλά δεν έχετε δικό σας φορητό υπολογιστή; - Σας έχουμε καλύψει.\nΧρησιμοποιήστε την εφαρμογή Blackbell για να δημιουργήσετε έναν ιστότοπο για τις υπηρεσίες διαχείρισης κοινωνικών μέσων.\nΜε την εφαρμογή λογισμικού Blackbell Business Software, θα μπορούσατε να είστε κυριολεκτικά οπουδήποτε και να διαχειριστείτε τις επιχειρήσεις διαχείρισης κοινωνικών μέσων , απίστευτο δικαίωμα;\nΈχουμε πολλά εργαλεία για να δημιουργήσετε την τέλεια ροή των κρατήσεων για τις υπηρεσίες διαχείρισης κοινωνικών μέσων , όλα από το smartphone σας.\nΔημιουργήστε συνδέσμους για να ζητήσετε πληρωμές από τον πελάτη για τις υπηρεσίες διαχείρισης κοινωνικών μέσων.\nΠροωθήστε τις υπηρεσίες διαχείρισης κοινωνικών μέσων στο κινητό σας τηλέφωνο\nΚαμπάνιες ηλεκτρονικού ταχυδρομείου - Επιλέξτε προηγούμενους πελάτες που έχουν κάνει κράτηση για τις υπηρεσίες διαχείρισης κοινωνικών μέσων και να τους στείλουν e-mail marketing.\nΣυμμετοχή σε μια από τις αγορές που βασίζονται στο Blackbell - Αυξήστε την εμβέλεια της αγοράς σας χρησιμοποιώντας τις κοντινές Blackbell Marketplaces για να πουλήσετε τις υπηρεσίες διαχείρισης κοινωνικών μέσων.\nΥπάρχει τόσο πολύ μια πλατφόρμα Blackbell που μπορεί να κάνει για τις επιχειρήσεις που διαχειρίζονται τα κοινωνικά μέσα σας.


Απαλά και καθαρά ρουχαλάκια για το μωρό μου! - Mothersblog.gr\nΑπαλά και καθαρά ρουχαλάκια για το μωρό μου!\n27 Ιουλ 2017\tΝΕΑ\nΛίγο πριν γεννήσω το δεύτερο μωρό μου, επανήλθαν στη μνήμη μου όλα όσα είχα ζήσει την πρώτη φορά που έγινα μαμά.\nΕίχαν περάσει 5 χρόνια από τότε οπότε δεν ήταν εύκολη υπόθεση. Μπορεί να ξέχασα πολλά, αυτό όμως που έμεινε αναλλοίωτο στη μνήμη μου ήταν η εμμονή που είχα να προετοιμάσω όσο πιο σωστά και σχολαστικά γινόταν τα πρώτα ρουχαλάκια του μωρού μου ώστε να είναι έτοιμα όταν θα επιστρέφαμε στο σπίτι μας, μακριά από την ασφάλεια που σου προσφέρει το μαιευτήριο. Έπρεπε όλα να ήταν στην εντέλεια!\nΕίχα κάνει όλα όσα είχα διαβάσει και όλα όσα με είχαν συμβουλέψει οι πιο έμπειρες φίλες μου που είχαν ήδη παιδιά.\nΈτσι και με τη Χριστινούλα μου. Λίγο πριν γεννήσω, φρόντισα να κόψω τα ταμπελάκια από τα φορμάκια της ώστε να μη την ενοχλούν κι αυτή να μην μπορεί να εκφραστεί ή να ξυστεί. Φρόντισα να κάνω μία πλύση με σόδα στο πλυντήριο και σε υψηλή θερμοκρασία ώστε να απολυμανθεί ο κάδος προτού πλύνω τα ρουχαλάκια της. Στη συνέχεια έπλυνα όλα της τα ρουχαλάκια, τα σεντονάκια, τις κάλτσες και τις κουβερτούλες με ειδικό βρεφικό απορρυπαντικό το Εύρηκα Baby.\nΚι αφού στέγνωσαν τα ρούχα τα σιδέρωσα ώστε να διασφαλίσω ότι εξαφανίστηκε και ο παραμικρός μικροοργανισμός που θα μπορούσε να δημιουργήσει κάποια αλλεργία ή ερεθισμό στην ευαίσθητη επιδερμίδα της.Τα μικρά μας έχουν πολύ ευαίσθητο δέρμα, γι’ αυτό και φροντίζουμε τα ρουχαλάκια τους με το κατάλληλο απορρυπαντικό.\nΤο Εύρηκα Baby είναι ένα απορρυπαντικό ειδικά σχεδιασμένο για τα βρεφικά ρούχα ενώ είναι κατάλληλο και για τα ρούχα όλης της οικογένειας, μιας και περιέχει 100% φυτικό πράσινο σαπούνι και εκχύλισμα από βιολογικό χαμομήλι. Είναι υποαλλεργικό και απαλό, όμως καθαρίζει αποτελεσματικά απομακρύνοντας όλους τους δύσκολους λεκέδες. Όπως λέει και το σλόγκαν του, «Καθαρίζει σαν Εύρηκα, περιποιείται σαν χάδι»!\nΤο ίδιο άγχος είχα και για το πλύσιμο των μπιμπερό και της πιπίλας. Όμως η Εύρηκα φρόντισε και γι’ αυτό αφού σχεδίασε ένα ειδικό υγρό πιάτων με το οποίο μπορείς να πλύνεις τα κουζινικά του μωρού χωρίς κανένα φόβο.\nΤο έντερο του νεογέννητου που είναι και το βασικό όργανο προστασίας ενάντια στα μικρόβια είναι ανώριμο. Κατά τους πρώτους 12 μήνες, ώσπου δηλαδή το μωρό αποκτήσει το δική του μικροβιακή προστασία είναι πολύ ευαίσθητο σε παθογόνα μικρόβια που μπορούν να προκαλέσουν π.χ. γαστρεντερίτιδες. Για το λόγο αυτό οτιδήποτε έρχεται σε επαφή με την τροφή του μωρού θα πρέπει να είναι προσεκτικά αποστειρωμένο και πλυμένο. Το Εύρηκα Baby υγρό πιάτων είναι ειδικά μελετημένο για όλα τα σκευή του μωρού. Καθαρίζει αποτελεσματικά, χάρις στο πράσινο σαπούνι και το εκχύλισμα από βιολογικό χαμομήλι και λεμόνι.\nΕγώ το χρησιμοποιώ καθημερινά για το πλύσιμο όλων των πιάτων, όχι μόνο για τα σκεύη των παιδιών! Γιατί η μαμά Εύρηκα ξέρει καλύτερα!\nΚαλά πλυσίματα μανούλες! Με αγάπη και σφάλεια!\nΕΥΡΗΚΑ ΒΑΒΥ ΑΠΟΡΡΥΠΑΝΤΙΚΟ


ΕΥΔΑΠ Archives | Investorblog.gr\nΜαθήματα από το παρελθόν…(4)\nΣεπ. 26 Ελληνικές μετοχές no comments\nΔιαβάστε πρώτα τα:\nΜαθήματα από το παρελθόν… (1),(2),(3)\nΣτη συνέχεια καθώς το χρηματιστήριο άρχισε να υποχωρεί, ενίσχυσα σταδιακά τη θέση μου στις μετοχές που σας προανέφερα και προσέθεσα τις Ακρίτας, Klemmann και Compucon. Η κρίση στην πραγματική οικονομία χειροτέρευε, ενώ οι επιλεγμένες εταιρείες δεν ήταν οι πιο θωρακισμένες στο ενδεχόμενο αυτό. Το ευτύχημα ήταν πως ακόμα υπήρχε αρκετή ρευστότητα (30%) στο χαρτοφυλάκιο, την οποία άργησα να διαθέσω.\nΠλέον, ήθελα να τοποθετηθώ σε μεγάλες ελληνικές επιχειρήσεις που δραστηριοποιούνται σε αμυντικούς κλάδους. Η συνέχιση της πτώσης σε έντονους ρυθμούς στο τέλος του 2008, μου έδωσε την ευκαιρία να αγοράσω τέτοιες μετοχές σε απίστευτα χαμηλές αποτιμήσεις(Sprider, Jumbo, ΕΥΔΑΠ, ΕΥΑΘ, Frigoglass, S&B…). Τότε, μόνο οι τράπεζες εξακολουθούσαν να είναι ακριβές, παρότι το μέλλον τους άρχισε να διακρίνεται ότι θα είναι επίφοβο. Το ότι τις απέφυγα από τότε μέχρι και σήμερα ήταν η πιο σωστή μου απόφαση, παρότι ήταν αιρετική και αντίθετη προς την επικρατούσα αντίληψη πως η Εθνική και οι άλλες ελληνικές τράπεζες αποτελούσαν ασφαλή καταφύγια.\nΗ σύντομη άνοδος του 2009 ήταν πολύ γενναιόδωρη, ιδιαίτερα με τις τελευταίες αμυντικές επιχειρήσεις που είχα επιλέξει. Ακόμα και σήμερα πολλές από αυτές τις επιλογές αντιστέκονται και εμφανίζουν ηπιότερη πτώση από το ΓΔ. Βέβαια, υπάρχουν και αυτές που έχουν σχέση με την εσωτερική αγορά και έχουν επίσης κατακρημνιστεί. Τα Sprider είναι ένα πολύ χαρακτηριστικό παράδειγμα.\nΓενικά, κάτι για το οποίο μετανιώνω είναι ότι δεν σόρταρα τις τράπεζες ως αντιστάθμιση, αφού πίστευα πως ήταν πολύ ακριβές και έβλεπα τις δυσκολίες που έρχονταν. Αν το είχα κάνει, θα μου δινόταν η δυνατότητα σήμερα να πραγματοποιώ αγορές από τα κέρδη που θα πραγματοποιούσα.\nΑπό την αγορά κάθε μετοχής και από την εξέλιξη που είχε ως επιχείρηση και στο “ταμπλό” μπορούν να βγουν πολύτιμα συμπεράσματα. Εγώ θα ήθελα να σταθώ ιδιαίτερα στις περιπτώσεις της Betanet και της MLS. Για αυτές θα σας μιλήσω την επόμενη φορά…\nΕτικέτες: ΑΚΡΙΤ, ΑΡΒΑ, ΕΥΑΠΣ, ΕΥΔΑΠ, ιστορίες από το παρελθόν, ΚΛΕΜ, ΚΟΜΠ, ΜΠΕΛΑ, ΣΠΡΙ, ΦΡΙΓΟ


Ομολογίες - Ομολογία Αδ. Μάρκου Μπούσιου\nΓεννήθηκα σε χριστιανική οικογένεια. Από μικρό παιδί διδάχτηκα τον λόγο του Θεού, και ήξερα τον τρόπο της σωτηρίας. Μέναμε σ΄ένα χωριό στην Ήπειρο, τα Κάτω Ραβένια. Άλλοι πιστοί σαν εμάς δεν υπήρχαν, και υποφέραμε πάρα πολύ από τις κοροϊδίες και την περιφρόνηση των συγχωριανών. Σαν παιδί πολλές φορές διερωτιόμουν γιατί να μη είμαστε κι εμείς όπως όλοι οι άλλοι άνθρωποι, γιατί να είμαστε διαφορετικοί. Ρωτούσα την πιστή μητέρα μου -και το πιστή εδώ σημαίνει αναγεννημένη και αφιερωμένη στον Κύριο- και εκείνη μου απαντούσε πως υπήρχαν κι άλλοι αδελφοί μας, αλλά σε διάφορες πόλεις της Ελλάδας και ανέφερε κάποιες απ΄αυτές. Θα μας αξιώσει, παιδί μου, ο Θεός, μου έλεγε, να βρεθούμε κι εμείς σε κάποια συνάθροιση. Εκείνα τα χρόνια ήταν πολύ δύσκολα. Ο Ελληνοϊταλικός πόλεμος είχε τελειώσει και η πατρίδα μας βρισκόταν κάτω από τριπλή κατοχή. Και ήταν στο αποκορύφωμα της πείνας, όταν ο πατέρας μου αρρώστησε και έφυγε από τον μάταιο τούτο κόσμο, αφήνοντας πίσω μια χήρα μάνα με εφτά ανήλικα παιδιά. Το μόνο αγόρι της οικογένειας ήμουν εγώ, και ήμουν έκτος στη σειρά. Η αμέσως μετά από μένα αδελφούλα μου, η Μάρθα, έφυγε και πήγε στον Κύριο, τις πιο δύσκολες ημέρες του πολέμου, ενώ ακόμα ζούσε ο πατέρας. Έτσι τώρα, αυτή η μάνα, ήταν και πατέρας αλλά και ποιμένας πνευματικός των αρνιών που της εμπιστεύτηκε ο Κύριος. Τις Κυριακές μας μάζευε, τις πρωινές ώρες, που ήξερε πως μαζεύονταν για λατρεία οι πιστοί εκεί που υπήρχαν, μας διάβαζε από μια κόκκινη Καινή Διαθήκη, μας πρότρεπε, και όλοι μαζί ψάλλαμε κάποιους ύμνους, όπως μας τους είχε μάθει η μητέρα, και κάναμε και προσευχή. Αυτή ήταν η λατρεία μας, την οποία τότε, σαν παιδί όχι μόνο δεν εκτιμούσα, αλλά και, ακούγοντας τ΄άλλα παιδιά του χωριού έξω να παίζουν, ο νούς μου ήταν εκεί, και τα ζήλευα που είχαν διαφορετικές μανάδες. Πάντα μέσα μου, όμως, είχα τον φόβο του Θεού. Φοβόμουν, και πολύ δικιολογημένα, πάρα πολύ την κόλαση και ήξερα ότι έπρεπε να δώσω το συντομότερο την καρδιά μου στον Χριστό γιά να σωθώ, ώστε αντί να πάω στην κόλαση, να πάω στον ουρανό. Η μητέρα μας μιλούσε και για την Αρπαγή. Αχ, αυτή η ευλογημένη αλήθεια! Πόσο μιλούσε στην παιδική μου ψυχή! Μου είχε κάνει τόση εντύπωση, που η σκέψη πώς μπορούσε οποιαδήποτε στιγμή να συμβεί κι εγώ να μείνω έξω και κάτω με κατατρόμαζε. Ξυπνούσα πολλές φορές τη νύχτα και με λαχτάρα πήγαινα στο κρεββάτι της μητέρας να δώ άν ήταν εκεί, αν δεν είχε γίνει η Αρπαγή και είχε φύγει, κι όταν βεβαιωνόμουν πως τίποτε δεν είχε αλλάξει, γύριζα στο κρεββάτι μου και συνέχιζα τον ύπνο. Σε λεπτομέρειες δεν θεωρώ σκόπιμο να μπώ τώρα, υπάρχουν όμως στιγμιότυπα και γεγονότα με εντελώς ιδιαίτερη σημασία, γιατί δείχνουν την πρόνοια του Θεού για τους δικούς Του, στα οποία οπωσδήποτε, κατά διαστήματα, θα αναφέρομαι. Εδώ θα πρέπει να΄ρθώ στο κύριο σημείο. Ο Σατανάς μού έστησε τρείς πολύ ύπουλες και επικίνδυνες παγίδες, στις οποίες, αν πιανόμουν, θα είχα για πάντα χαθεί. Αλλά δόξα στο όνομα του Κυρίου, οι προσευχές της μητέρας μου, και αργότερα, όταν είχαμε πια μετακομίσει στα Γιάννενα και συναθροιζόμασταν στην εκεί Ευαγγελική Εκκλησία, με χαρά που δεν περιγράφεται, και άλλων αδελφών οι προσευχές, βοήθησαν ώστε να ξεφύγω αυτές τις παγίδες και στην κατάλληλη ώρα να σωθώ! Δόξα στο όνομα του Κυρίου.Η πρώτη παγίδα ήταν ότι, ως παιδί χριστιανικής οικογένειας, με τον σεβασμό και τον φόβο του Θεού ενσταλαγμένο μέσα μου, δεν έκανα, φυσικά, ό,τι και όσα έκαναν τ΄άλλα παιδιά. Ποτέ δεν είπα άσχημα λόγια, "βρομόλογα", όπως λέγαμε τότε, ποτέ δεν έβρισα κανέναν και ποτέ δεν τσακώθηκα με κανένα άλλο παιδί. Ο σεβασμός μου στη μητέρα, αλλά και ο φόβος της, ήταν μεγάλος. Άσχημα δεν της μίλησα ποτέ, ακόμη και όταν μεγάλωσα. Όλα αυτά τα εκμεταλλεύτηκε ο εχθρός της ψυχής μου και μου έλεγε συνεχώς: "Είσαι ανόητος που φοβάσαι την κόλαση. Τόσο καλό παιδί εσύ, για την κόλαση είσαι; Τί έκανες; Μπροστά στ΄άλλα παιδιά είσαι άγγελος. Η κόλαση είναι για τους κακούς. Παύσε να τη σκέφτεσαι, και προπαντός να τη φοβάσαι". Το επιχείρημα αυτό έπιανε και με καθησύχαζε για ένα διάστημα στα παιδικά μου κυρίως χρόνια. Όσο όμως μεγάλωνα τόσο περισσότερο συναισθανόμουν την αμαρτωλότητά μου και αγωνιούσα για τη σωτηρία μου. Μεγάλο λάθος κάνουν όσοι νομίζουν πως ο διάβολος επιτίθεται σ΄όλους και πάντοτε με τους ίδιους τρόπους. Είναι τόσο πονηρός και διαθέτει τεράστια πείρα. Στη φαρέτρα του έχει βέλη πεπυρωμένα γιά κάθε άνθρωπο και για κάθε περίπτωση ειδικά. Η δεύτερη παγίδα ήταν: "Εσύ, αμαρτωλός, εσύ για την κόλαση, με τόσα εδάφια που ξέρεις απ΄έξω και ολόκληρα κεφάλαια ακόμη. Εσύ που γνωρίζεις τόσο καλά την αλήθεια, άλλωστε, δεν είπε ο Χριστός 'θέλετε γνωρίσει την αλήθειαν, και η αλήθεια θέλει σας ελευθερώσει;' Αυτό είναι, είπα, έχω ελευθερωθεί από την αμαρτία και τις όποιες συνέπειές της, με τή γνώση της αλήθειας. Άρα είμαι σωσμένος. Δόξα τω Θεώ κανένας φόβος για κόλαση από δω και πέρα. Ο Σατανάς, βλέπετε, προκειμένου να πλανήσει κάποια ψυχή και να την κρατήσει μακρυά από τον Σωτήρα Χριστό, το πρώτο πράγμα που κάνει είναι να προσπαθήσει να την πείσει πως δεν είναι αμαρτωλή. Ο Σατανάς δεν αρνείται την αλήθεια, αλλά τη νοθεύει και τη διαστρέφει. Ό,τι μου έλεγε ήταν αλήθεια, αλλά δεν ήταν η αλήθεια. Η τρίτη παγίδα ήταν η γνωστή των έργων. "Θα μεγαλώσεις, μούλεγε, θα κάνεις καλά έργα και θα γίνεις ακόμη και κήρυκας του Ευαγγελίου--από μικρό παιδί το ήξερα αυτό, γιατί η μητέρα μου είχε πεί πως με είχε ζητήσει από τον Θεό όπως η Άννα είχε ζητήσει τον Σαμουήλ. Ύστερα από πέντε κορίτσια προσευχήθηκε με θέρμη στον Κύριο, λέγοντας 'Κύριε, δός μου ένα αγόρι και θα το αφιερώσω σε σένα να γίνει εργάτης του ευαγγελίου-. Αυτό δεν ξεκολλούσε από την ψυχή μου. Μου έλεγε ο διάβολος, "θα κηρύττεις το ευαγγέλιο, θα πιστεύουν ψυχές στον Χριστό, τι άλλο θέλεις, αν το κάνεις αυτό γίνεται να μη σωθείς;" Πέρασαν έτσι τα παιδικά μου χρόνια. Οι λύσεις του εχθρού βαθιά την ψυχή μου την άφηναν ανικανοποίητη. Η αγωνία μου όλο και μεγάλωνε, και η ανάγκη να σωθώ από την αιώνια κόλαση σαν φωτιά δυνατή βασάνιζε τη συνείδησή μου. Τα κηρύγματα που άκουγα στην εκκλησία στα Γιάννενα, ήταν μάλλον για πιστούς, οικοδομητικά. Εγώ είχα ανάγκη από κηρύγματα σωτηριακά. Και αυτά, δυστυχώς, σε πολλές Ευαγγελικές Εκκλησίες δεν κρίνονται απαραίτητα γιατί προϋποτίθεται γνωστό το ευαγγέλιο. Όμως δεν είναι καθόλου έτσι τα πράγματα. Και κήρυγμα χωρίς ευαγγελισμό δεν πρέπει και δεν μπορεί να υπάρχει. Άλλωστε, στην Καινή Διαθήκη, κήρυγμα ονομάζεται μόνο η εξαγγελία της σωτήριας χάρης του Θεού μέσω του Κυρίου Ιησού Χριστού. Όταν κατεβήκαμε στην Αθήνα, καταγοητεύθηκα από ένα σωρό πράγματα. Η πόλη για μένα τότε ήταν θαυμάσια.Τα κτίριά της, νεοκλασικά, στολισμένα με αγάλματα και τόσα άλλα έργα τέχνης, στολίδια πραγματικά της πόλης, με γέμιζαν από θαυμασμό. Ύστερα ήταν και τα τόσα αρχαία αλλά και νεώτερα μνημεία, τι να πρωτοαναφέρει κανένας! Η Αθήνα ήταν και είναι γεμάτη από αριστουργήματα τέχνης, με κάποια κενά, όλων των εποχών. Ήταν το έτος 1947. Με νοσταλγία αναπολούμε εκείνη την Αθήνα που θυσιάστηκε, δυστυχώς, στο βωμό του μαμωνά. Όλα αυτά όμως δεν μπόρεσαν να σβήσουν τη νοσταλγία για τα Γιάννενα που βασάνιζε την ψυχή μου. Εκεί πρωτογνώρισα "συνάθροιση", ανθρώπους της ίδιας πίστης, με αγάπη, πολλή αγάπη. Τους έβλεπα όλους σαν αγγέλους. Πνευματικά βοηθήθηκα πολύ. Δύο-τρία παιδιά της ηλικίας μου υπήρχαν και μ΄αυτά έκανα πολύ καλή παρέα, όπως, φυσικά, και με άλλα του σχολείου και της γειτονιάς. Υπήρχε ανθρωπιά τότε, όλα ήταν τόσο πιο όμορφα! Tι να πρωτοθυμηθώ! Αλλάζοντας λίγο τα λόγια του ποιητή, θα έλεγα "ήμουν σαν ένας αδερφός με τ'άλλα του σχολειού παιδιά". Σίγουρα θα συμφωνήσετε μαζί μου, ότι τα Γιάννενα είναι σήμερα μια εντελώς διαφορετική πόλη, αναπτυγμένη σε όλους τους τομείς. Με την απαράμιλλη ομορφιά της λίμνης Παμβώτιδας, και όχι μόνο, δεν έχει να ζηλέψει τίποτε, όχι από άλλες ελληνικές πολεις μόνο, αλλά και από πολλές απ΄αυτές του εξωτερικού, που φημίζονται και ιδιαίτερα διαφημίζονται.. Η λίμνη των Ιωαννίνων, γιατί ως Παμβώτιδα φοβάμαι πως λίγοι την ξέρουν, εκείνη την εποχή έτρεφε όλη την πόλη με τα ψάρια της. Έβριθε απ΄αυτά. Κυπρίνια, γλίνια, μαρίτσια κ.ά., έτσι τα λέγαμε εμείς τότε. Αυτό όμως δεν σημαίνει πως η πόλη δεν είχε κι άλλους σημαντικούς πόρους. Ήταν μια πόλη που έσφιξε από ζωή. Μαγαζιά παντού, μικροεργοστάσια, υπαίθριες αγορές, παζάρια, άνθρωποι όλων των κατηγοριών έρχονταν από τα χωριά τους για να πουλήσουν τα προϊόντα τους και ν΄αγοράσουν επίσης ό,τι τους χρειαζόταν. Θόρυβος, πολύς θόρυβος παντού. Τόσο διαφορετικά όλα από την ησυχία του χωριού που ήξερα, την οποία διέκοπτε μόνο πού και πού το λάλημα κάποιου πετεινού ή το βέλασμα κάποιου προβάτου ή το γαύγισμα κάποιου σκύλου. Τώρα, αυτά νοσταλγούμε, όλοι οι μεγάλοι, στο χωριό επιθυμούμε να γυρίσουμε, και όσοι μπορούν το κάνουν. Όμως για ένα παιδί, γεμάτο ζωή, όπως ήμουν εγώ τότε -παρά την πείνα της κατοχής, και τη στέρηση της κατοπινής μετακατοχικής εποχής- τα Γιάννενα ήταν μία υπέροχη εμπειρία. Θυμάμαι που, μαζί με άλλα παιδιά, πιάναμε πολλά ψάρια και με μεγάλη ευκολία, κάθε μέρα το καλοκαίρι, μιας και δεν είχαμε σχολείο, και επίσης θυμάμαι ότι τα νερά της λίμνης ήταν τόσο καθαρά που καθώς κολυμπούσαμε λίγο στα βαθιά μπορούσαμε και να πίνουμε! Αυτό κι αν ήταν! Αλλά ας γυρίσουμε στην Αθήνα. Ανάφερα πιο πάνω πόσο εντυπωσιάστηκα από την ωραία μας τότε Αθήνα. Τώρα όμως έρχομαι στις εκκλησίες. Και το πλήθος και οι ποικιλία και ιδιαίτερα κάποιοι κήρυκες και κάποια κηρύγματα με ανέβαζαν στον ουρανό. Η αλήθεια είναι πως εδώ άκουσα κηρύγματα σωτηριακά. Άρχισα να ξυπνάω και να συνειδητοποιώ ότι ήμουν αμαρτωλός και είχα ανάγκη από τη σωτηρία του Χριστού. Ένα κήρυγμα σε μια συνοικιακή εκκλησία, Κυριακή βράδυ, μούδωσε τη χαριστική βολή. Το θέμα ήταν τα λόγια που είπε ο Ηλίας προς τον αποστάτη λαό Ισραήλ πάνω στον Κάρμηλον όταν έδινε τη μάχη με τους προφήτες του Βάαλ: "Έως πότε χωλαίνετε μεταξύ δύο φρονημάτων; εάν ο Κύριος είναι Θεός, ακολουθείτε αυτόν' αλλ΄εάν ο Βάαλ, ακολουθείτε τούτον." (Α΄ Βασ. ιη΄21). Παρόλο που η δική μου κατάσταση δεν ήταν ακριβώς αυτή, δεν χώλαινα μεταξύ δύο ή περισσότερων φρονημάτων, ωστόσο οι εκκλήσεις του Κήρυκα για απόφαση με άγγιξαν και φεύγοντας έλεγα μέσα μου: "Αυτό ήταν ακριβώς για μένα, δεν πάει άλλο, πρέπει να αποφασίσω, πρέπει να σωθώ.Πήγαινα στο γυμνάσιο, το ενιαίο γυμνάσιο των έξη τάξεων, που άρχιζε με την τρίτη και τελείωνε με την ογδόη, όπως θυμόμαστε όλοι οι παλαιότεροι. Πρέπει να ήμουν στην προτελευταία, δηλαδή την εβδόμη τάξη. Ήταν μέρες του Πάσχα, από το σχολείο είχαμε διακοπές. Μεγάλη Παρασκευή, οι καμπάνες χτυπούσαν πένθιμα όπως πάντα την ημέρα αυτή. Για ποιό λόγο δεν θυμάμαι, αλλά είχα μείνει μόνος στο σπίτι. Συνήθιζα, όπως κάποια εποχή στη ζωή μας λίγο-πολύ όλοι κάνουμε, να σκιτσάρω, και η προτίμησή μου ήταν τα καράβια. Είχα κάποια μπλοκάκια και τα γέμιζα. Έτσι και τούτη τη φορά, σκάλισα τα χαρτιά μου για να βρω κανένα μπλοκάκι. Η αγάπη του Θεού όμως -και ανατριχιάζω καθώς το θυμάμαι και το αναφέρω- έφερε μπροστά μου ένα φυλλάδιο με τον τίτλο "Εάν αμελήσωμεν". Το πήρα στα χέρια μου και έρχισα να το διαβάζω με ζωηρό ένδιαφέρον. Είχε κυρίως δυο παραδείγματα. Το ένα έλεγε για ένα βοσκό που ενώ έβοσκε σε μια βουνοπλαγιά τα πρόβατά του, παρατήρησε, σε κάποια απόσταση, ένα άνδρα ξαπλωμένο μπρούμυτα στο έδαφος. Του κίνησε το ενδιαφέρον αλλά και την περιέργεια και κατευθύνθηκε προς τα κει. Βλέπει ένα κοστουμαρισμένο κύριο με το πρόσωπο στραμμένο στη γη να παρατηρεί μ΄ένα μεγεθυντικό φακό στο χέρι ένα αγριολούλουδο απ΄αυτά που αφθονούσαν τόσο στο μέρος εκείνο, που έδιναν το χρώμα τους στο τοπίο. "Με συγχωρείτε", ρώτησε με δισταγμό ο βοσκός, "τί κάνετε έτσι ξαπλωμένος εδώ, τί παρατηρείτε;" Και τότε ο κύριος εκείνος, που ήταν φυσιοδίφης, του λέει, "σκύψε και κοίτα". Και ο βοσκός έσκυψε, είδε, και άρχισε να σκουπίζει τα δάκρυά του! "Τι συμβαίνει, γιατί κλαις;", τον ρώτησε ο επιστήμονας. "Γιατί", απάντησε εκείνος, "σκέφτηκα πόσα τόσο όμορφα πλάσματα του Θεού καταπατώ κάθε μέρα με τούτα τα αγριοτσάρουχα". Και το φυλλάδιο συνέχιζε μεταφέροντας το παράδειγμα στον τομέα της σχέσης του ανθρώπου με τον Θεό, ρωτώντας: "Αναγνώστα, εσύ πόσες πολύτιμες ευκαιρίες που ο Θεός σου έχει δώσει για να μετανοήσεις και να σωθείς έχεις μέχρι τώρα καταπατήσει; Μήπως μπορεί να μη σου δωθεί καμία άλλη; Μήπως θα πρέπει να σκεφθείς πολύ σοβαρά το ζήτημα και να επικαλεσθείς το όνομα του Χριστού για να σωθείς αυτή τη στιγμή;". Συγκλονίστηκα στ΄αλήθεια. Όμως το φυλλάδιο συνέχιζε μ΄ένα ακόμη παράδειγμα εξίσου δυνατό. "Ένας αϊτός" ,έλεγε, "ήταν πάνω σ΄ένα πτώμα, στον ποταμό Νιαγάρα, με τα νύχια του γερά σ΄αυτό γαντζωμένα και απολάμβανε το γεύμα του". Το ποτάμι όμως έτρεχε, πήγαινε προς τον γνωστό αλλά και τρομερό καταρράχτη. Όταν έφτανε εκεί δεν υπήρχε ελπίδα για τη ζωή του. Έπρεπε να ξεγαντζωθεί από τη λεία του πολύ πρωτήτερα. Όμως ο αϊτός ήταν τόσο κολλημένος στο νόστιμο γεύμα του, που ούτε σκέψη να το αφήσει πριν από την τελευταία στιγμή δεν έκανε.΄"Άλλωστε, τα φτερά του ήταν τόσο δυνατά που θα τον ανέβαζαν αμέσως στα ύψη μόλις θα έβλεπε τον κίνδυνο". Και πράγματι την πιο κρίσιμη στιγμή αυτό πήγε να κάνει, μόνο που παρόλες τις προσπάθειές του, τα νύχια του ήταν τόσο γερά γαντζωμένα στη λεία του που δεν μπόρεσε να τα ξεκολλήσει και να πετάξει, όπως υπολόγιζε, με αποτέλεσμα μαζί με τη λεία του, να παρασυρθεί από τον ορμητικό καταρράχτη! Και το φυλλάδιο κι έδώ συνέχιζε με τα ίδια σχεδόν λόγια όπως και στο προηγούμενο παράδειγμα. "Αναγνώστα, μήπως και συ είσαι δεμένος με κάποια γνωστή αμαρτία, μήπως απολαμβάνεις πράγματα που μισεί ο Θεός, μήπως ενώ ξέρεις πως 'Απόκειται τοις ανθρώποις άπαξ αποθανείν, μετά δε τούτο κρίσις' (Εβρ. θ΄27), εσύ πιστεύεις στο ψέμα του διαβόλου που σου λέει ότι έχεις καιρό γι΄αυτά, και ότι και την τελευταία στιγμή θα μπορέσεις να μετανοήσεις και να σωθείς; Η τελευταία στιγμή, η ευκαιρία η μοναδική που σού δίνει ο Θεός για να σωθείς είναι τούτη, τώρα που διαβάζεις αυτές τις γραμμές. Γονάτισε και επικαλέσου τον Κύριο, αύριο μπορεί να είναι πολύ αργά!"Το Πνεύμα του Θεού μίλησε τόσο έντονα στην καρδιά μου με τα παραδείγματα και τα λόγια αυτά του φυλλαδίου, που έπεσα αμέσως στα γόνατα. Άρχισα να κλαίω, πολύ να κλαίω. Ο έλεγχος για τις αμαρτίες μου ήταν φωτιά, πρόγευση της αιώνιας κόλασης. Τη γνώση της σωτηρίας την είχα, αλλά μου έλειπε η πείρα. Δεν θυμάμαι τι είπα στην προσευχή μου, δεν θυμάμαι πόσο κράτησε εκείνη η προσευχή. Αυτό όμως που από τότε τίποτε και κανένας δεν μπόρεσε να βγάλει από μέσα μου ήταν το τι έννοιωσα. Βέβαια, και το ξέρω και το κηρύττω, πως δεν είναι αυτό που αιστανθήκαμε, αλλά Αυτός στον οποίο πιστέψαμε που έχει σημασία. Υπάρχουν πολλοί αναγεννημένοι χριστιανοί, πραγματικά σωσμένοι, που δεν αιστάνθηκαν αυτό που αιστάνθηκα εγώ, και άλλοι που ούτε θυμούνται πώς έγινε και πότε έγινε. Είναι όμως βέβαιοι ότι έχουν σωθεί γιατί έχουν πιστέψει στον Χριστό και έχει αλλάξει η ζωή τους. Εγώ όμως εκείνη την ώρα πλημύρισα από χαρά ανέκφραστη και ένδοξη. Ο ουρανός ήρθε πραγματκά μέσα μου. Εκείνη τη νύχτα δεν κοιμήθηκα σχεδόν καθόλου. Έψαλλα και προσευχόμουν. Δόξαζα τον Θεό συνεχώς. "Αυτό ήταν", έλεγα, "τώρα πια δεν φοβάμαι την κόλαση, αναγεννήθηκα, είμαι παιδί του Θεού, έχω αιώνια ζωή", και έψαλλα: "Ναι μ΄έσωσε ο Χριστός, με έκανε ευτυχή, ευλογημένη η στιγμή, δόξα στον Λυτρωτή". Γιά κάμποσες ημέρες δεν ζούσα στη γη. Ήταν όντως τόσο έντονη η επίσκεψη του Αγίου Πνεύματος μέσα μου, μόλις γονάτισα και προσευχήθηκα, που διερωτιόμουν αν ήταν αλήθεια ό,τι μου συνέβαινε. Δόξα τω Θεώ ήταν αλήθεια που διαρκεί αρκετές δεκαετίες τώρα και θα διαρκεί αιώνια. Έγινα παιδί του Θεού. Άλλαξαν πολλά στη ζωή μου. Και άλλαξαν όχι από έξω προς τα μέσα, αλλά αντίστροφα από μέσα προς τα έξω. Πολλά πράγματα που αγαπούσα πολύ και έλεγα πως δεν τα μπορούσα ποτέ να κάνω χωρίς αυτά, όταν αναγεννήθηκα, γιατί περί αυτού πρόκειται, όχι μόνο τα άφησα, αλλά και η σκέψη τους ακόμη μου προκαλούσε αποστροφή. Αυτή η εσωτερική αλλαγή ήταν για μένα η πιο δυνατή απόδειξη του ότι είχα σωθεί, είχα περάσει από τον θάνατο στη ζωή. Τώρα πια δεν ρωτούσα αν κάτι επιτρεπόταν ως χριστιανός να το κάνω, αλλά μήπως κάτι που έκανα δεν έπρεπε να το κάνω, αφού είχα γίνει παιδί του Θεού, αληθινός χριστιανός. Λίγη σκέψη δείχνει την τεράστια διαφορά. Ο Χριστιανός φαίνεται όχι από το τι κάνει ή δεν κάνει, αλλά από την εσωτερική στάση που έχει στην καρδιά του απέναντι στο θέλημα του Θεού. Από το πώς αντιμετωπίζει την αμαρτία και πόσο ενδιαφέρεται για ό,τι παραγγέλλει ο Κύριος. Από τη στιγμή που αναγεννήθηκα, η οποιαδήποτε αμαρτία δεν με φόβιζε τόσο για τις συνέπειές της, όσο με λυπούσε "κατά Θεόν" και με οδηγούσε σε ειλικρινή μετάνοια. Η αγάπη του Θεού με είχε σκλαβώσει. Ο Χριστός είχε γίνει ο Κύριος της ζωής μου. Είναι ανάγκη να τονιστεί εδώ, πως όποια κι αν είναι η εμπειρία, και αυτή διαφέρει από άτομο σε άτομο, δεν είναι κατά κανένα τρόπο αυτή που σώζει τον αμαρτωλό. Στην Καινή Διαθήκη δεν υπάρχει τίποτε άλλο που να τονίζεται ως μέσο σωτηρίας εκτός από την πίστη στον Χριστό. Κατά κανόνα η πίστη "είναι εξ ακοής, η δε ακοή δια του λόγου του Θεού". Οπωσδήποτε θα υπάρξει κάποια μαρτυρία, κάποιο κήρυγμα, ολόκληρη προετοιμασία με παρακολούθηση συναθροίσεων και επαφή με τον λόγο του Θεού, και πολλές φορές με την ανάγνωση της Αγίας Γραφής ή κάποιου εντύπου που περιέχει το μήνυμα της σωτηρίας, όπως το φυλλάδιο στο οποίο αναφέρθηκα πιο πάνω, αλλά όλα αυτά δεν είναι παρά τα μέσα που χρησιμοποιεί η χάρη του Θεού προκειμένου να δείξει στον αμαρτωλό την κατάστασή του και την ανάγκη του να πιστέψει στον Χριστό για να σωθεί: "Κύριοι, τί με δει ποιείν ίνα σωθώ; Οι δε είπον' πίστευσον επί τον Κύριον Ιησούν Χριστόν, και σωθήση" (Πρ. ις΄31). Εύχομαι μέσα από την καρδιά μου και συ που τώρα διαβάζεις τούτα τα λόγια και δεν έχεις σωθεί να επικαλεσθείς τον Κύριο Ιησού Χριστό, να πιστέψεις με την καρδιά σου σ΄Αυτόν, και ό,τι έγινε σε μένα θα γίνει και σε σένα. Θα αναγεννηθείς από το Άγιο Πνεύμα και ως παιδί του Θεού μπροστά σου θα έχεις τον ουρανό και τη δόξα του στην παρουσία του Θεού.


Σύλβια Δεληκούρα: Έχετε δει τον γιο της; Είναι ένας κούκλος (pics) - Mothersblog.gr\nH Σύλβια Δεληκούρα δεν συνηθίζει να δημοσιεύει φωτογραφίες του γιου της.\nΣτον προσωπικό της λογαριασμό στο Instagram προτιμά τα insta stories και όχι τόσο τις φωτογραφίες.Γενικά προσπαθεί να είναι όσο πιο διακριτική γίνεται με την προσωπική της ζωή αποφεύγοντας να δημοσιοποιεί συχνά φωτογραφίες του μοναχογιού της. Η πιο πρόσφατη που είχε δημοσιεύσει ήταν το Δεκέμβριο του 2019 μέσα στο αυτοκίνητο.\nΈνα θα σας πω ψάχνει να βρει στο καινούργιο του κάθισμα θύρες για usb ?????? για να ακούει τα τραγούδια του!!!! Καινούργιες ιδέες ???? #orfeasduck @cybex_global #cybexforscuderiaferrari ??thank you #cybex\nΟ μικρός Ορφέας, που τον προσεχή Νοέμβρη θα γίνει 6 χρονών, έχει αλλάξει πολύ καθώς ψήλωσε αρκετά και τα μαλλιά του σκούρυναν.\nΦωτογραφίες του δημοσίευσε η ηθοποιός σε insta story από τις πρώτες εξορμήσεις τους στη θάλασσα τις ζεστές μέρες του Μαΐου.\nΟ Ορφέας φοράει ένα λευκό κοντομάνικο μπλουζάκι και μια μαύρη βερμούδα καθώς βουτάει τα πόδια του στο νερό. « Zωή μου», « Ανάσα σου», ήταν τα σχόλιά της ηθοποιού σ΄αυτές τις πολύ όμορφες φωτογραφίες.\nΔείτε τις όπως και διάφορες άλλες του γιου της που έχει δημοσιεύσει κατά καιρούς στην gallery που ακολουθεί:


Γεροβασίλη: Στις ευρωεκλογές πάντα είναι πιο χαλαρή η ψήφος\nΆρθρο με πληροφορίες από: ΤΟ ΕΘΝΟΣ\nΣτο διακύβευμα των εθνικών εκλογών και τη διαφορά του από τη «χαλαρή», όπως τη χαρακτήρισε, ψήφο των ευρωεκλογών, αναφέρθηκε η υπουργός Προστασίας του Πολίτη, Ολγα Γεροβασίλη, από την Κέρκυρα.\n«Το διακύβευμα των ευρωεκλογών πάντα είναι διαφορετικό, πάντα είναι πιο χαλαρή η ψήφος. Σήμερα, όμως, μπαίνουμε σε ένα άλλο διακύβευμα που είναι των εθνικών εκλογών. Δηλαδή ποιος θα κυβερνήσει τη χώρα. Ο Τσίπρας ή ο Μητσοτάκης και με πιο διακύβευμα, με ποιο πρόσημο; Προοδευτικό πρόσημο; Θα πάμε μπροστά την κοινωνία ή θα γυρίσουμε πίσω σε ένα νεοφιλελεύθερο σχέδιο, το οποίο κατά την άποψή μου είναι τρομακτικό. Αυτά θα πρέπει να τα ξετυλίξουμε με λόγια, με λεπτομέρειες σε όλες τις πτυχές που αφορούν τη ζωή του τόπου, στο κοινωνικό κράτος, στην οικονομία και πως τη θέλουμε να είναι», τόνισε η κυρία Γεροβασίλη, απαντώντας σε σχετική ερώτηση του ΑΠΕ-ΜΠΕ. «Εχουμε σχεδιάσει και την επόμενη τετραετία. Οι εκλογές αυτές για να γίνουν όπως πρέπει να γίνουν, για να είναι το διακύβευμα όπως πρέπει να είναι, θα πρέπει τα δύο προγράμματα, του ΣΥΡΙΖΑ και της ΝΔ, να αναμετρηθούν» πρόσθεσε.\nΓια το θέμα της ασφάλειας\nΑναφερόμενη και στο θέμα της ασφάλειας των πολιτών τόνισε ότι «η ασφάλεια είναι ένα βαθύ ζήτημα της δημοκρατίας» και πως «τα προβλήματα δεν λύνονται με ένα μαγικό κουμπί» όπως σχολίασε. «Κανένας πολίτης δεν μπορεί να αισθάνεται ελεύθερος, όπως το απαιτεί η Δημοκρατία, όταν διάφοροι παράγοντες τον φοβίζουν. Για μας το θέμα της ασφάλειας είναι υψηλής προτεραιότητας. Τα ζητήματα παραβατικότητας και της εγκληματικότητας δεν γεννήθηκαν ξαφνικά όταν ο ΣΥΡΙΖΑ έγινε κυβέρνηση, ούτε θα πάψουν είτε είναι την επόμενη μέρα των εκλογών κυβέρνηση ο ΣΥΡΙΖΑ είτε είναι η ΝΔ. Αυτή είναι η πραγματικότητα. Η μάχη αυτή είναι διαρκής και πρέπει να δίνεται με όλες μας τις δυνάμεις για να αντιμετωπίζουμε και να ελαχιστοποιούμε το πρόβλημα. Η ασφάλεια με βάση, την ιδεολογία του κ. Μητσοτάκη, σημαίνει νόμος και τάξη, σημαίνει αυταρχικό κράτος, σημαίνει αστυνομοκρατούμενο κράτος. Στη δική μας αντίληψη τα πράγματα είναι διαφορετικά. Ναι, κατασταλτικός ο ρόλος της αστυνομίας, όμως τα ζητήματα ασφάλειας δεν θα λυθούν, αν δε σκύψουμε στους παράγοντες που τα εντείνουν.\nΤα ζητήματα ασφάλειας είναι εθνικά ζητήματα. Η χώρα μας διεθνώς είναι από τις πιο ασφαλείς χώρες του κόσμου. Η Αθήνα είναι από τις πιο ασφαλείς πρωτεύουσες του κόσμου και όλες μας τις δυνάμεις τις στηρίζουμε πάνω σε αυτό, διότι επηρεάζει την οικονομία, την κοινωνική συνοχή κλπ», είπε η κυρία Γεροβασίλη.\nΤΕΡΝΑ Ενεργειακή: Υπερδιπλασιασμός κερδοφορίας το α΄τρίμηνο του 2019\nΠαναθηναϊκός: «Βομβάρδισε» με 111 πόντους το Περιστέρι\nΠαρακολουθήστε τα επίσημα αποτελέσματα από τη Singular Logic στο neastyranews.gr\nkostas.karatzas Απρίλιος 19, 2019 Απρίλιος 19, 2019\nkostas.karatzas Δεκέμβριος 7, 2018 Δεκέμβριος 7, 2018\nO Φάνης Σπανός θα συναντήσει τους δημάρχους της Εύβοιας